text:
Etât di mieç
Secont la sudivision plui condividude de Storie Europeane de bande dai studiôs, la Ete di Mieç dal latin media tempestas o ancje media aetas (peraule doprade la prime volte da Flavio Biondo) al è il periodi jenfri la etât classiche e chê moderne.
In dute Europe la Ete di Mieç e scomence tal an 476, secont une convenzion decidude dai storics, che al è l'an de deposizion dal ultin imperadôr roman Romul Augustul e la fin dal Imperi Roman di Ocident.
La fin de Ete di Mieç no je compagne par ducj i paîs. Lis conseguencis de fin de Ete di Mieç a tiermin lunc a forin la nassite dal Rinassiment e des monarchiis nazionâls.
I agns plui utilizâts par segnâ la fin de Ete di Mieç a son il 1453, an de colade de citât di Costantinopoli par man dai Turcs o la fin de Vuere dai Cent Agns jenfri la France e la Ingletiere, il 1492, an de Scuvierte des Americhis e de fin dal periodi islamic in Spagne o ancje il 1517, an de Riforme Protestante. Cualchidun al dîs che la fin de Ete di Mieç e je di meti tal an 1250, an de muart di Fidrì II di Svevie
La Ete di Mieç, e ven dividude in dôi :
- Alte ete di mieç, (clamade ancje secui scûrs) che va dal secul V al secul X, caraterizade da une grande miserie, e continuis invasions de bande dai Sclâfs, Araps, Vichincs e Magjârs.
- Basse ete di mieç che va dal secul XI al secul XV, che e viôt une rinassite de vite tes citâts, une ativitât comerciâl simpri plui fuarte ancje par il bon guvier des Signoriis, la costruzion di cjistiei, la nassite des bancjis.
Daurman la colade dal Imperi Roman di Ocident, lis popolazions dal Nord e dal Est de Europe a tachin a barufâ jenfri di lôr, par rivâ a une ricostruzion, soredut locâl, de organizazion aministrative, militâr, economiche e juridiche, par finî tal periodi che al reste nome il podê nazionâl.
Bisugne ancje dî che dal 476 nol sucêt nuie. Il gambiament al jere za rivât cu l'imperadôr Teodosi, cuant che il cristianisim al devente religjon di Stât (380 d.d.C).
Leams esternis[cambie | modifiche il codiç]
- Ma non erano secoli bui ([1]) di Franco Cardini (par talian)
- Prontuario di stereotipi sul Medioevo ([2]) di Antonio Brusa (par talian)


c: text/html

text:
Chimiche organiche
La Chimiche organiche e je la part de chimiche che e studie lis moleculis fatis soredut di atoms di Carboni e di Idrogjen, ma che a podin vê ancje cualsisei numar di altris elements.
La definizion origjinâl di chimiche "organiche" e ven de idee sbaliade che i composcj organics a fossin simpri leâts cul procès de vite. In realtât di ce che o savìn, la vite su la Tiere dipent ancje de chimiche inorganiche; par esempli, une vore di enzims si basin su metai di transizion come fier o ram; e materiâi come scussis, dincj e vues a son composcj sei organics sei inorganics. Fûr che il carboni elementâr, dome cun ciertis classis di carboni i composcj come ossidis, carbonâts e carbûrs a son considerâts par convenzion inorganics. La biochimiche e trate soredut de chimiche des biomoleculis come proteinis, acits nucleics e sucars.
Par vie des lôr propietâts unichis, i composcj cun plui atoms di carboni a son un grum variis e lis lôr aplicazions a son grandononis.
Par solit, i composcj organics a son sensibii al calôr e si disfin prime di rivâ ai 300 °C. A tendin a sei pôc solubii in aghe e a son solubii tai solvents organics, ancje se chest al varie di compost a compost.

robotstxt: allowed

filter: keep


text:
21 di Avrîl
Il 21 di Avrîl e je la 111° zornade dal Calendari Gregorian, (la 112° se l'an al è bisest). A mancjin 254 zornadis pe fin dal an.
Tabele dai contignûts
Acjadiments[cambie | modifiche il codiç]
In Friûl[cambie | modifiche il codiç]
- 1848 - Udin a si rint al gjenerâl austriac Nugent che di Gurize al stâ lant in alte Italie par judâ Radetsky impegnât cun lis rivoltis di variis citâts.
Vie pal mont[cambie | modifiche il codiç]
Nassûts vuê[cambie | modifiche il codiç]
Muarts vuê[cambie | modifiche il codiç]
Fiestis[cambie | modifiche il codiç]
In Friûl[cambie | modifiche il codiç]
- Fin tal 1946 e jere la fieste dal lavôr cumò spostade come in dut il mont al 1. di mai.
Vie pal mont[cambie | modifiche il codiç]
- Al è il Nadâl di Rome
- Fin tal 1946 in Italie e jere la fieste dal lavôr cumò spostade come in dut il mont al 1. di mai.


text:
3 di Jugn
Il 3 di Jugn e je la 154° zornade dal Calendari Gregorian, (la 155° se l'an al è bisest). A mancjin 211 zornadis pe fin dal an.
Tabele dai contignûts
Acjadiments[cambie | modifiche il codiç]
In Friûl[cambie | modifiche il codiç]
- 1927 - Ottavio Bottecchia, ciclist, al ven cjatât suntune strade a Peonis, in comun di Trasaghis; al murarà 12 zornadis dopo
Vie pal mont[cambie | modifiche il codiç]
- 1539 - Hernando de Soto al cêt la Floride ae Spagne
- 1654 - Incoronazion a Reims di Luis XIV, re di France
- 1944 - Charles de Gaulle al devente prin ministri de France
- 2006 - Il Montenegro al divente indipendent
Nassûts vuê[cambie | modifiche il codiç]
- 1887 - Carlo Michelstaedter, scritôr e filosof gurizan († 1910)
Muarts vuê[cambie | modifiche il codiç]
- 1963 - Pape Zuan XXIII (n. 1881)
Fiestis[cambie | modifiche il codiç]
In Friûl[cambie | modifiche il codiç]
Vie pal mont[cambie | modifiche il codiç]
Religjosis[cambie | modifiche il codiç]
- Sant Carli Lwanga e compagns martars


text:
Ai 5 di Mai dal 1981, daspò 66 zornadis di siopar de fam, al murive inte preson di Long Kesh, in Irlande dal Nord, Bobby Sands.
Intal siopar a pierderin la vite altris nûf fantats, ducj volontaris dal Esercit Republican Irlandês (IRA) o dal Esercit di Liberazion Nazionâl Irlandês (INLA) tra i 24 e i 30 agns: Francis Hughes, Patsy O’Hara, Raymond McCreesh, Joe McDonnell, Martin Hurson, Kevin Lynch, Kieran Doherty, Thomas McElwee e Michael Devine.
Di cuant che, intal 1976, lis autoritâts britanichis ur vevin gjavât il status di presonîrs politics, centenârs di fantats e di fantatis impresonâts a vevin inviât formis diviersis di proteste, de blanket protest ae no-wash protest, prime di rivâ al siopar de fam. Dut chest par mostrâ al mont intîr che no jerin criminâi comuns come che invezit a cirivin di fâ crodi lis autoritâts britanichis: se a riscjavin la vite, o di jessi condanâts cence un procès just, impresonâts e torturâts al jere parcè che a combatevin pai dirits e pe libertât dal lôr popul.
Daûr de lote di chescj presonîrs e jere une comunitât interie: baste pensâ che, pôc prime di murî, Sands al jere stât elet parlamentâr cun passe 30 mil vôts, e che al so funerâl a jerin cent mil personis. “Se no rivin a sdrumâ il desideri di libertât no puedin crevâti; – al scriveve Sands – no mi crevaran parcè che il gno desideri di libertât e la libertât dal popul irlandês a son tal gno cûr.” 30 agns daspò, il lôr sacrifici al reste un simbul di resistence par ducj chei che a lotin pe justizie e pe libertât.


text:
DIFFIDA A RAI E MINISTERI
RINGRAZIAMENTI
Il “Comitât pe autonomie e rilanç dal Friûl”, ringrazia pubblicamente:
l’Avv. Vitto Claut – Presidente regionale della “Associazione Codacons Friuli – Venezia Giulia”, per aver creduto nei diritti linguistici della minoranza linguistica storica friulana e aver accettato la nostra proposta di iniziare l’avventura di questa diffida.
Il “Comitato 482” per la preziosissima e fondamentale consulenza fornitaci.
La Provincia di Udine e il suo Presidente on.le Pietro Fontanini, il Comune di Udine e il suo Sindaco prof. Furio Honsell, l’Arcivescovado di Udine e il suo Arcivescovo mons. Bruno Andrea Mazzocato, l’Università del Friuli e il suo Rettore prof.ssa Cristiana Compagno, la Società Filologica Friulana e il suo Presidente dott. Lorenzo Pelizzo, per aver accettato di sottoscrivere la diffida senza alcuna perplessità o titubanza, nella certezza che i diritti linguistici sono diritti umani primari non calpestabili o violabili.
GRAZIE A TUTTI VOI !
Il Comitât pe autonomie
e rilanç dal Friûl
----------------
LA VITA CATTOLICA
Settimanale dell’Arcidiocesi di Udine
Venerdì 21 ottobre 2011
Rai e Ministeri difidâts
di Erika Adami
Tachìn di un fat di fat. O sin al cuart contrat di servizi tra il Guvier talian, cul so ministeri di riferiment, e la Rai, la societât concessionarie dal servizi public radiotelevisîf, li che, ancjemò une volte, ai furlans ur è stât dineât un dirit - chel di vê trasmissions radiotelevisivis in lenghe -, ancjemò une volte la leç, statâl 482/99, chê che e tutele lis minorancis linguistichis storichis, e je stade violade, e la posizion de Comission parlamentâr di vigjilance Rai e je stade metude di bande.
I furlans no domandin l’impussibil. Dome chel che ur spiete. Chel dirit, di fat, al è stabilît dal decret di atuazion de leç 482/99, che al impon condizions precisis pal rispiet de leç intal contrat di servizi. Violât. I responsabii? Il Guvier talian, cui ministeri di riferiment, e la Rai. Ven a stâi i sogjets firmataris dal contrat. Tai lôr confronts e ta chei de Presidence dal Consei dai ministris, e je stade indreçade la difide di bande dal Comitât pe autonomie e il rilanç dal Friûl e dal Cadacons regjonâl. L'at al è fmalizât a fâ fâ ae Rai lis trasmissions in lenghe, stant che ancje chês radiofonichis realizadis in vie sperimentâl e fìnanziadis de Regjon Friûl-Vignesie Julie, a son finidis (ai 31 di Dicembar stât).
«Il dirit a chest servizi in lenghe al è stabilît de leç. 482/99, de Cjarte europeane des lenghis regjonâls e minoritariis e di pronunciaments gjenerâi di organisims internazionâi - al dîs Roberto Dominici, coordenadôr dal Comitât pe autonomie e il rilanç dal Friûl -. Di marcâ che la Comission parlamentâr di vigjilance si è pronunciade, ae unanimitât, a pro des trasmissions par furlan e, no cate chest, la latitance de Rai in mert e va indevant. Di ca, la decision di ricori ae difide che e a coinvolzût cetancj sogjets rapresentatîfs dal Friûl».
Di fat, a sotscrivi l'at a son stâts la Provincie, il Comun e la Arcidiocesi di Udin, la Universitât dal Friùl e la Societât filologjiche furlane.
Tal ultin contrat di servizi, in gracie dal parê de Comission parlamentâr di vigjilance Rai, al someave che si ves rivât a fâ un pas indenant cu la citazion esplicite de lenghe furlane tra chês che la Rai e a di doprâ te sô programazion, ma, ae fin, «la prescrizion e je stade metude di bande te stesure definitive dal contrat», si ricuarde tal at di difide. Cun dute probabilitât, pai probleme di simpri: i bêçs. Fin cumò ju a simpri tirâts fûr la Regjon, ma «la presince de lenghe furlane te radiotelevision publiche e à di jessi garantide de Rai cu lis risorsis che a vegnin metudis par cuvierzi il contrat di servizi o, al plui, di une convenzion jenfri Stât e Rai», al è stât ricuardât plui voltis ancje dal Comitàt 482.
Duncje, cumò vonde. Comitât pe autonomie e il rilanç dal Friûl e Codacons regjonâl a difìdin Presidence dal Consei dai ministris, ministeri dal Svilup economic e Rai (indreçant l'at, par cognossince, ancje al ministeri dal Interni, Rai - sede regjonâl dal Friûl-Vignesie Julie, Corecom - sede regjonâl dal Friûl-Vignesie Julie e Agcom - Autoritât pes garanziis tes comunicazions) «a meti in vore dutis lis misuris, provediments, ats aministratìfs gjenerâi, necessaris a fâ buinis dutis lis prescrizions de leç 482/99 e, in particolâr, a previodi l’oblic di adotâ lis convenzions prescritis par individuâ i livei di tutele de lenghe furlane, e, par chel che al inten ae Rai, a previodi e garantî la programazion di trasmissions radiofonichis e televisivis in lenghe furlane in Friùl-Vignesie Julie (e, tal specific, notiziaris, programs culturâi e di intrateniment di cualitât) cu lis modalitâts previodudis de leç».
Se lis prescrizions no vignaran fatis buinis dentri di 90 dîs dal riceviment dal at (che al è stât mandât ai 19 di Otubar), i firmataris a podaran procedi par vie judiziarie cuintri Presidence dal Consei dai ministris, ministeri dal Svilup economic e Rai, domandantjur ancje i dams pe mancjade atuazion de normative.
erika adami
------------------------
Sulla “diffida”, venerdì 21 ottobre 2011, sono stati pubblicati articoli di stampa anche sui quotidiani IL MESSAGGERO VENETO (Udine), e IL GAZZETTINO (Udine)


text:
Teologjie
La teologjie e je a la letare il studi di Diu (dal grêc theos ven a stâi Diu e logos ven a stâi studi).
Il cjamp di opare de teologjie si slargje a ducj i temis leâts a la religjon. La peraule e je stade doprade pe prime volte tai scrits di Platon.
La teologjie e à pe fonde une cualchi veretât de religjon stesse par cui par esempli la teologjie cristiane e je fondade su la credince in Gjesù Crist e te so predicazion. Il studi de religjon di un pont di viste neutrâl al è invezit clamât filosofie des religjons.


text:
抱歉,在茂名Tramontana转让里没有找到相关的信息
赶集搜索建议您:
1. 适当删减或更改搜索关键词
2. 适当减少已选择的条件
3. 您可以立即发布相关需求信息»
二手Tramontana相关城市:二手Tramontana 北京二手Tramontana 上海二手Tramontana 郑州二手Tramontana 沈阳二手Tramontana 深圳二手Tramontana 成都二手Tramontana 重庆二手Tramontana 青岛二手Tramontana 武汉二手Tramontana 天津二手Tramontana 济南二手Tramontana 南京二手Tramontana 广州二手Tramontana 西安二手Tramontana 合肥二手Tramontana 石家庄二手Tramontana 大连二手Tramontana 杭州二手Tramontana 苏州二手Tramontana 湛江二手Tramontana 阳江二手Tramontana 玉林二手Tramontana 云浮二手Tramontana 北海二手Tramontana 海口二手Tramontana 梧州二手Tramontana 贵港二手Tramontana 肇庆二手Tramontana 钦州二手Tramontana
二手车相关分类:二手车 北京二手车 上海二手车 郑州二手车 沈阳二手车 深圳二手车 成都二手车 重庆二手车 青岛二手车 武汉二手车 天津二手车 济南二手车 南京二手车 广州二手车 西安二手车 合肥二手车 石家庄二手车 大连二手车 杭州二手车 苏州二手车 湛江二手车 阳江二手车 玉林二手车 云浮二手车 北海二手车 海口二手车 梧州二手车 贵港二手车 肇庆二手车 钦州二手车
茂名二手车网的所有分类: 茂名二手汽车 茂名新车买卖 茂名车辆配件 茂名拼车 茂名自行车 茂名二手电动车 茂名二手摩托车


text:
Par facilitâ cui che al à voie di ricevi par abonament la riviste trimestrâl di culture dal teritori “Tiere Furlane
”, la Regjon e à ativât un Numar vert.
Di fat, telefonant al numar gratuit 800149605
di lunis al vinars des 9 aes 13 e des 14,30 aes 17,30 al è pussibil comunicâ i propris dâts par ricevi la publicazion editade de Aministrazion-Direzion Agricolture.
Cun di plui, la riviste si pues discjamâle in pdf dal sît www.regione.fvg.it/tierefurlane
e si cjatile ancje sul innomenât social network Facebook
.
“Tiere Furlane
”, nassude tal 2009, e je rivade a la setime jessude.
Tal ultin numar l'assessôr regjonâl aes Risorsis Rurâl, Agroalimentârs e Forestâls, Claudio Violino
, midiant dal editoriâl al fevele ai letôrs e a la comunitât regjonâl riclamantju a la tutele e a la valorizazion des lidrîs de nestre int e de nestre realtât, e a lis tradizions plui antighis, vere espression dal teritori e di chei che a àn disvilupade la economie, ancje, in principi, cuasit dome midiant de civiltât contadine.
Tra i articui sul numar 7 si segnalin i tancj intervents dedicâts al purcit, ma ancje la pagjine di storie dal Friûl tant impuartante ma ancje tant pôc cognossude: il riviel contadin de “joibe grasse” dal 1511. Si trate dal event dai 27 di Fevrâr dal 1511, cuant che Udin al fo teatri dal prin riviel contadin, che chest an a colin i siei cinccent agns.


text:
28/03/11
No varès di jessi une cuistion di misuris
14/03/11
Struture e/o culture
07/03/11
"Mandi" in trê lenghis
“Il gno intindiment al jere chel di dâ la pussibilitât di svicinâsi al studi dal furlan ae plui part de int vie pal mont”, al à sclarît l’autôr. “O pensi soredut aes comunitâts di migrants furlans di seconde e tierce gjenerazion, che magari cussì no a àn za pierdût il leam cu la lenghe dai lôr paris e dai lôr vons”.
Ognidun dai trê volums, burîts fûr de cjase editore visentine Atena cul jutori de Societât filologjiche furlane e dal Cirf (Centri interdipartimentâl di ricercje su la culture e la lenghe dal Friûl), al à 450 pagjinis e al ven a costâ 28 euros. A chest si è zontât, in alegât, un cd cun materiâl audio e video.
Il lavôr di Gotart Mitri al va juste inte direzion contrarie di chei che a disin che si scuen pontâ dome sul inglês tant che lenghe francje internazionâl, lassant murî buine part des sîs mil lenghis feveladis tal marimont in dì di vuê. Il cors par talian, inglês e spagnûl al è struturât par jessi frontât in trê agns, e al è adat sevi pai zovins che pai grancj. Stant che l’obietîf ultin al è chel di podê comunicâ par furlan in dutis lis situazions che e propon la vite contemporanie, il cors al propon une slargjade schirie di ocasions reâls par stiçâ la partecipazion ative dai students coinvolzintju intai contescj di ogni dì. Par chest intai dialics a vegnin fûr lis struturis linguistichis plui impuartantis dal furlan par cjapâ sù daurman lis competencis necessariis par jentrâ ad in plen intes situazions alì che si à a ce fâ cun furlanofons.
I volums a son dividûts par unitâts: ogni unitât e presente al inizi un scheme cui obietîfs specifics di tocjâ e, in ultin, si à un struc dai obietîfs tocjâts. In cheste maniere il student al pues in ogni moment stâ daûr a ce che al sta fasint valutant cussì par so cont il nivel alì che al è rivât rispiet a ce che il cors i propon. Une sorte di autovalutazion che e jude ancje cui che al pues stâ dongje al arlêf tal frontâ il cors.
Ogni unitât e fevele di un aspiet specific de gramatiche furlane; daspò de spiegazion, a son dai esercizis a rivuart cu la zonte di riflessions su lis struturis morfosintatichis in relazion cu la lenghe taliane. Par rinfuartî la acuisizion des espressions tipichis furlanis, a vegnin po proponûts dai cuestionaris che si fondin sui dialics metûts tal cd: si cjatin esercizis cun domandis viertis e sieradis (rispuestis “sì / no”), esercizis di formulazions di domandis su lis rispuestis dadis, domandis cun rispueste multiple e in ultin esercizis che a permetin di fâ un paragon jenfri lis espressions plui tipichis dal furlan e dal talian par meti dongje lis dôs lenghis.
Inte part finâl dai trê volums al è un cjapitul alì che si tocje la cuistion dai particolârs trats fonetics dal furlan, par solit pluitost dificii di cjapâ sù di bande di cui che al à a pene tacât a studiâlu.
di Alessio Potocco
Gnovis Pagjinis Furlanis (2010)


text:
19/04/11
"1511 il Friûl de Joibe Grasse" a Cjampfuarmit
Joibe ai 21 di Avrîl, alì de ostarie "A la Patrie dal Friûl" a Cjampfuarmit (te place là che al è ancje il palaç dal Comun), a vot e mieze di sere (20.30), si davuelzarà une gnove presentazion di "1511 il Friûl de Joibe Grasse": la publicazion de cooperative Serling che e met adun la mape creade di Luigino Peressini e i tescj scrits di Carli Pup par contâ la storie dal plui grant riviel popolâr furlan.
Inte suaze carateristiche e ospitâl de ostarie, i doi autôrs a proponaran un viaç intal Friûl dal 1511 framieç dal cressi des tensions sociâls, de faide jenfri Strumîrs e Çamberlans, de vuere tra Vignesie e l'Imperi, dai savoltaments dal Carnavâl, par rivâ po al sclop, al svilup e ae fin dal riviel, ma ancje ae ereditât che al à lassât ai furlans.
Une gnove ocasion par cognossi miôr la storie dal Friûl e par recuperâ un toc impuartant de nestre memorie di popul.
07/04/11
"Fûcs su lis culinis" ai 9 di Avrîl a Vildivar
Dopo de serade de setemane stade a Murùs, la Associazion 1511 e propon “Fûcs su lis culinis. Storiis di riviel tal Friûl culinâr” ancje a Vildivar. L'apontament al è sabide ai 9 di Avrîl a vot e mieze di sere (20.30) alì de sale dal Consei comunâl di Vildivar.
La iniziative - che e diven de colaborazion tra il Comun di Vildivar, la Associazion 1511, la Serling, la Associazion “El Tomât” e il grup “Vididule Project” - e propon un aprofondiment a cjaval tra storie, croniche, leterature e musiche su trê rivoltis furlanis: chê de Joibe Grasse dal 1511; chê dal 1841 a S. Denêl cuintri de privatizazion des comugnis; e chê di Sarsêt dal 1867 cuintri de “vuardie nazionâl”.
Intant de serade, i atôrs Daniela Zorzini e Daniele Copetti a proponaran la leture seniche di tocs gjavâts fûr sei di cronichis di chei agns, sei di oparis leterariis scritis di Alviero Negro e Riedo Puppo. Carli Pup invezit al proponarà la ricostruzion storiche dai trê episodis. I musiciscj dal “Vididule Project” a compagnaran leturis e intervents storics cuntun repertori di musichis tradizionâls e tocs componûts di pueste pe ocasion.
04/04/11
Il riviel de Joibe Grasse cjantât par furlan
Il panorame musicâl furlan nol pâr che al vedi cjatât intal riviel dal 1511 une font impuartante di ispirazion, ma no mancjin lis ecezions. Intant de edizion dal 2010 dal Premi Friûl, il grup "Ad Plenitatem Lunae" al à presentât un toc su la Joibe Grasse che al propon cumò intai siei concierts ator pal Friûl. Dopo di une lungje spiete, ancje i "Dlh Posse" a àn metût fûr un toc che si riclame al 1511. Il toc al jere za stât scrit agns indaûr, ma al è jessût dome cumò sul lôr sît (di dulà che si pues discjariâlu a gratis) e su Youtube a disposizion di ducj chei che a àn voie di scoltâlu. Sante scugne, duncje, proponilu ancje chi...
Iscriviti a: Post (Atom)


text:
Metnitz
Metnitz al è un comun cun derit di marcjât di 2.450 abitants (2001), logât tal distret di Sankt Veit an der Glan, tal stât federâl austriac dale Carintie. Il so teritori al ocupe la part plui grande de Metnitztal, la valade dal flum Metnitz. Il paîs al ospite il Totentanzmuseum, dedicât a lis rafigurazion medievâls de danze de muart. Il comun al è zimulât cul comun todesc di Haiterbach e al à za dai agns '90 rapuarts di amicizie cun Dael. Lis sôs frazions a son:
- Auen
- Feistritz
- Felfernigthal
- Grades
- Klachl
- Laßnitz
- Maria Höfl
- Marienheim
- Metnitz
- Mödring
- Oberalpe
- Oberhof-Schattseite
- Oberhof-Sonnseite
- Preinig
- Schnatten
- Schwarzenbach
- Teichl
- Unteralpe
- Vellach
- Wöbring
- Zanitzberg
- Zwatzhof.


text:
Cjargne
La Cjargne e je une regjon storiche dal Friûl, tes Alps Orientâls; i siei confins a son la Cjadene Cjargnele Principâl, che e segne il confin cun l'Austrie a nord, il confin cun la provincie di Pordenon e po la confluence de Fele tal Tiliment a sud, il cjanâl d'Aupe a jevât e il confin cul Venit a bonât, par une superficie totâl di 1220 km2. Il cjaulûc de Cjargne al è Tumieç, che cui siei 10.500 abitants e jè la citât plui grande e plui impuartant di cheste regjon. Fuarts rapuarts storics a lein la Cjargne cu lis areis confinantis de Provincie di Belun e ancje cun il Friûl culinâr.
Tabele dai contignûts
Gjeografie[cambie | modifiche il codiç]
Cjanâi e flums[cambie | modifiche il codiç]
La Cjargne e je une regjon componude di siet valadis, ognidune cul sô riu (mancul il Cjanâl di Monai, che a'ndi à doi):
- Cjanâl di San Pieri, traviersât dal Bût
- Cjanâl di Guart, traviersât dal Dean
- Cjanâl di Lumiei, traviersât dal Lumiei
- Cjanâl di Peteç, traviersât dal Tiliment
- Cjanâl Pedarç, traviersât da la Pesarine
- Cjanâl d'Incjaroi, traviersât dal Cjarsò
- Cjanâl di Monai (clamât ancje Valcjalde), traviersât dal Margò e da la Gladegne
I flums Lumiei, Dean e Bût a si butin tal Tiliment: il Lumiei a Dimpeç, il Dean a Divilin e la Bût des bandis di Tumieç; tributaris dal Dean a son il Margò (dongje Mieli) e la Pesarine (tra Dentramp e Luvincis); la Gladegne e il Cjarsò a si butin te Bût, la prime tra Sudri e Çurçuvint, il segont tra Cedarcjis e Cjadugnee.
Lis monts[cambie | modifiche il codiç]
Dal pont di viste gjeologjic a si cjatin diviers gjenars di piere intes monts: il calcâr, la dolomie e la silice. La mont plui alte e jè il Colians (2780 m). Lis altris cimis plui impuartantis a son:
- la Peralbe (2694 m)
- la Cridule (2.580 m)
- il Clap Grant (2.487 m)
- la Bivare (2.474 m)
- la Crete Forade (2.462 m)
- il Siere (2.443 m)
- la Crete di Seregnò (2.190 m)
- la la Mariane (1906 m)
- il Çoncolan (1.750 m)
I lâcs[cambie | modifiche il codiç]
In Cjargne i lâcs a son pôcs e avonde piçui; il plui grant e impuartant al è chel di Cjavaç. Pò a vegnin chel di Sauris, e cualchi lagut minôr come il lâc Avostanis sore Tamau, o i lâcs di Volaie e Bordaglie sore For di Avoltri, piçui ma une vore interessants dal pont di viste paesagjistic.
I paîs[cambie | modifiche il codiç]
- Cjabie
- Cjavaç
- Comelians
- Çurçuvint
- Damâr
- Darte
- Davâr
- Dimpeç
- Enemonç
- For Davôtri
- For Disore
- For Disot
- Lauc
- Liussûl
- Luviê
- Paluce
- Paulâr
- Prât
- Preon
- Ravasclêt
- Raviei
- Rigulât
- Sauris
- Soclêf
- Sudri
- Trep di Cjargne
- Tumieç
- Verzegnis
- Vile di Cjargne
- Zui
Al è po di zontâ a chescj il comun di Sapade, al dì di vuê sot de provincie di Belun
Storie[cambie | modifiche il codiç]
Il non Cjargne al ven de popolazion che pe prime volte e fo a stâ in cheste regjon, i Gjai Cjargnei, rivâts culì dal Pas di Mont di Crôs plui o mancul tal 400 a.C. Cuant che al rivave il frêt unvier, i Cjargnei a levin jù te pedemontane cun lis lôr bestiis. La prime date storiche da la vignude dai Cjargnei e si à tal 186 a.C., cuant che cirche 50.000 di lôr fra oms, feminis e fruts, vignûts jù te pedemontane dulà che passavin l'unvier, a fondarin in somp un cuel une vile clamade Akileja. I romans, che a si davin pinsîrs par la espansion di chest popul, cuntun grant esercit a sdrumarin la vile e a ributarin i Cjargnei fra lis monts, fondant te Basse une lôr citât che clamarin par l'apont Aquilee. I Cjargnei però, par cjapâ possès dai plui morbits teritoris de planure furlane, a si alearin cui Celts da l'Istrie, cui Gepidi e cui Taurisci par vinci i romans; alore i romans a mandarin lis legjons dal consul Marco Emilio Scauro, che al sbaraià i Cjargnei cuntune grande bataie tal 115 p.d.C. Cussì i romans a divenerin i parons de Cjargne, là che fondaron tal I secul a.C. la colonie di Iulium Carnicum (al dì di vuê Zui) che e permeteve di controlâ la vie dite Iulia Augusta che puartave tal Noric e che e deventà la localitât plui impuartant de Cjargne. Cun la vignude da la religjon cristiane Iulium Carnicum e fo sede di une diocesi che leve pardabon di fûr dai confins di ce che è la Cjargne vuê. E fo fonfade la Plêf di San Pieri, che e cjape il non dal cuel di San Pieri, là che e je logade. Il prin patriarcje che o savìn il non al fo Ienuarius, muart tal 490; in chest periodi la regjon e subì un grum di invasions, la plui impuartant chê dai Langobarts, calâts in Friûl tal 568. E propite tal periodi langobart i vescui a scomençarin a bandonâ la Cjargne par lûcs plui segûrs come Cividât e Grau, e dal 737 no forin plui nomenâts vescui pe diocesi di San Pieri; la cure des animis e fo dade a un proposit, che al veve lis funzions di arcidiacon de Cjargne. Pò, cun la nassite dal Patriarcjât di Aquilee, tal 1077, la Cjargne e fo part dal Patriarcât, par passâ po sot de Republiche di Vignesie tal 1420; i vignesians propite de Cjargne a cjapavin gran part dal legnam che ur coventave par fâ sù lis lôr nâs. Cul Tratât di Cjampfuarmit, tal 1797, e passà, tal mût di dut il Friûl sot dal Austrie, par tornâ a la Italie tal 1866, dopo da la tierce vuere di indipendence. Cun la vignude de Prime vuere mondiâl, la Cjargne e fo un teritori in prime linie. E nassè la "Zone Cjargne", comandade dal generâl Lequio, che leve da la Peralbe fin tramai al Rombon. Cun la rote di Cjaurêt, ai 24 di otubar dal 1917, la Cjargne e fo invadude dai austri-todesc; la ocupazion e durarà par un an, fin ae liberazion, avignude tal novembar dal 1918. Ancje te Seconde vuere mondiâl la Cjargne e à vût di subî une invasion, cheste volte di bande dai cosacs, vignûts de Russie tal 1944 clamâts di Hitler, che al veve fât dal Friûl, e de Cjargne in mût particolâr, la Kosakenland la tiare dai cosacs. I cosacs combaterin cuintri dai partesans cjargnei, che a vevin metût sù la Republiche libare de Cjargne, nassude tal setembar dal 1944 e muarte tal otubar dal midiesim an. Tal mai dal 1945, cun la sconfite da la Gjermanie, i cosacs a si ritirarin, copant 22 oms in chel di Davâr parcè che i partesans ju vevin tacâts. Cun la fin de vuere in Cjargne e tornà la normalitât, fate però di miserie e di puaretât par il plui da la int; a forin un grum i cjargei che tai ans daspò la vuere a scugnirin migrâ, prime vie pal mont, po cul boom industriâl talian la migrazion e fo plui concentrade viers la planure furlane e lis grandis citâts dal nestri paîs, in mût particolâr Milan e Torin. Tal dicembar dal 2003 e fo mitude ai vôts la propueste pe creazion de provincie de Cjargne, dal Glemonês e dal Tarvisian, cun cjaf lûc Tumieç: di fat in Cjargne e je presint une fuarte fuarce autonomistiche, par vie des resons socio-economichis che a diferenciin cheste bande dal Friûl dal rest de provincie di Udin; il referendum dut câs al à vût esit negatîf (46% favorevui ae gnove provincie cuintri il 54% dai contraris), par vie de oposizions dai comuns dal Glemonês e dal Tarvisian.
Clime[cambie | modifiche il codiç]
Il clime de Cjargne al è garp; une vore frêt cun bondantis neveadis di unvier e fresc di istât cun gruessis plois. Al si cjate culì, a pet de altris regjons des Alps, un sbassament dai limits altimetrics plui o mancul di 400-500 m; par dîsi, se tes Alps Orientâls o Centrâls la vegjetazion no cres plui sore dai 2.300 metros, in Cjargne e dismèt za a 1.900 metros.
La flore[cambie | modifiche il codiç]
La plui part de Cjargne e je cuvierte dai boscs, soredut peçs, fajârs e laris, mentri plui in alte cuote si cjatin i passons, logâts sù pes clevis cun buine esposizion al soreli ma masse erts pe agricolture. In Cjargne a son presints 2.000 specis vegjetalis e plui di 1.000 gjenars di foncs.
La vegjetazion mude biel che aumente la cuote. Fin ai 400-500 m a van sù i boscs di rôi e di cjastinârs e lis culturis de zone sub-montane. Ca di pôc a subentre la flore montane: boscs di fajârs, peçs, pins e, ancje se no son propite flore, a si puedin cunsiderâ ancje i foncs. Sore dai 1.500 m, la vegjetazion arboree e si presente avonde puare, i arbui a scomencin a deventâ vie vie plui rârs, piçui e dispueâts fin a tocjâ il limit altimetric, che in Cjargne lu si cjate a 1.700 m, e al è il plui bas di dute la regjon alpine. Sore di cheste cuote a cressin dome sterps, baràçs, plets di cerniculars, in talian "mirtilli" e verts passons. Di vierte, si pues viodi in chescj pascs il sclop di colôrs dai flôr di mont, des cosulutis e des genzianis.
La faune[cambie | modifiche il codiç]
La Cjargne e je habitat naturâl par un grum di nemai; tra chescj si cjatin la marmote, il cerf, il cjamoç, il stinbec, il cjavrûl, il gjal cedron, la pernîs, l'acuile. Cualchi volte al è ancje capitât che un valigjan si sedi imbatût tal ors. Condiplui, tal 2005 e jè stade scuvierte par opere dai ricercadôrs de Universitât di Udin tai boscs dongje Soclêf une gnove specie di nemâl, carateristic da l'Europe di jevât, clamât cjan-procion.
Popolazion[cambie | modifiche il codiç]
Al dì di vuê la Cjargne e à cirche 40.000 abitants, cun plui di 10.000 dome a Tumieç. La densitât e je une vore basse, par la plui part de regjon al di sot di 50 abitants par kmq (nome i comuns plui grancj par abitants e plui piçui par estension superin, ma di pôc, chiste suee: Tumieç, Davâr, Sudri, Darte, Vile di Cjargne, Enemonç) e il probleme dal abandon dai paîs al è une vore fuart; dopo dal 1866, cu la Unificazion de Italie, un grum di int e lassà la sô tiere par emigrâ in Europe, Americhe o Australie, cirint un futûr mancul puar e cence dutis lis dificoltâts de vite in montagne. Ancjemò vuê a son pocjis lis industriis, ancje se chest al à judât la conservazion dal ambient.
Censiment de popolazion cjargnele:
- 1871: 43.556 abitants
- 1881: 50.627
- 1891: 57.160
- 1901: 63.298
- 1911: 63.298
- 1921: 65.478
- 1931: 60.148
- 1936: 54.823
- 1951: 61.230
- 1961: 57.622
- 1971: 49.506
- 1981: 46.129
- 1991: 42.685
- 2001: 40.151
Lenghe[cambie | modifiche il codiç]
Par cuasi dute la regjon si fevele furlan, te variant cjargnele. Propite la Cjargne e jè definide da cualchidun il baluart dal furlan Un esempli e jè la peraule cartufule, di origjin todescje, che te basse e ven spès sostituide cun patate o ancje la peraule cernicule, in talian mirtillo e che ta in ta bàsse a clamin gjenericamentri mores. Il furlan de Cjargne al è conservadôr par i suns consonantics, ma inovadôr par chel che rivuarde lis vocâls; di fat i varis dialets cjargnei a àn insiorât il propit sisteme vocalic cun un grum di ditoncs primârs e secondârs. Il cjargnel centri-orientâl cui ditoncs secondaris nèif (nêf), cròus (crôs), al si diferenzie parò di chel occidentâl nìaf crùas. A Sapade, Sauris e Tamau invezit, di un grum di secui in cà a son fevelâts dialets todescs puartâts casù de ints todescjis te etât di mieç. Al dì di vuè parò chestis lenghis a son coladis in disûs, soplantadis da furlan e talian.
Economie[cambie | modifiche il codiç]
Par vie dal teritori montagnôs, in Cjargne l'agricolture e je pôc mitude in vore; si coltivin soredut cartufulis, fasoi e blave. L'arlevament invezit al è une vore presint: a vegnin alevadis vacjis, pioris e purcîts, che di lôra vegnin salams, luaniis e speck (famôs al è chel di Sauris), mentri a nivel familiâr si arlevin gjalinis e dindis. Lis principalis industriis a son chês c'a àn a ce fâ cun il disfrutament dal len (seis, marangoneriis, fabrichis di mobils) e fabrichis di ocjai, pratiche impuartade dal Cjadovri (soredut a For Disore) e di orlois (Pesariis). In plui te basse cjargne, te zone di Damâr, e si cjate di cualchi an une vere e proprie zone industriâl, là che àn cjatât lavôr un grum di cjargnei. Impuartant pò al è il turism:i majôrs centris a son sigurementri For Disore, localitât di vilegjiature estive e di sports invernâi, e Ravasclêt, dulà c'al si cjate, tes monts Çoncolan (1.750 m) e Tamai (1.970 m), il plui grant complès schiistic di dute la regjon. Impuartant e jè ancje Darte par vie des nomenadis termis. Difondût aromai par dute la Cjargne al è pò un turism di gjenar ambientalistic, graciis a la bielece dal paesaç e dai paîs: cussì si cjatin visidadôrs tal Cjanâl Pedarç (in mût particulâr a Pesariis), a Sauris, a Paulâr, a Tamau, su lis olmis dai alpins de grande vuere, a Dimpeç, a For Davôtri e Comelians, dome par dî i lûcs plui frecuentâts.
Gastronomie[cambie | modifiche il codiç]
Chê cjargnele e jè une cusine puare, par vie dai pôcs gjenars alimentars che la nature e fornîs di chestis bandis; di fat in Cjargne, teritori montagnôs, l'agricolture e jè une vore dificil, tant che une volte, fin ai prins ains '50, i cjargnei a vignivin jù te planure par baratâ i imprescj che dilunc il frêt unvier a fabricavin cul len cun blave e altris robis che in Cjargne no si cjatavin. E dîs une vilote:
Vegnin jù i cjargnei de Cjargne
vegnin jù batint il tac
cun la pipe inte sachete
cence un fregul di tabac
I plats principâi di cheste regjon duncje a son la polente, che par un grum di ains e à permitût di sorevivi in montagne, e lis mignestris, in mût particulâr la sope di fasui, clamade a Sudri dal disesiet, par ricuardâ l'an de invasion austro-todescje, e la jote, une sope di broade cuete cun fasoi, lat e farine di sorc. Cussì dîs un' altre vilote:
I cjargnei mangjn la jote
e la cuinzin cui gjardons
e la fieste si petenin
par ch'ju crodin bogns parons
Manifestazions[cambie | modifiche il codiç]
- 5 di zenâr-Der orsh vander belin-il cûl de belin Sauris
- periodi di carnevâl-Carnevâl sauran Sauris
- Vinars Sant-Vie Crucis Lauc
- 28 di mai-Bussade des crôs Zui
- lui-fieste dal persut Sauris
- 25 di lui-Fasin la mede Sudri
- Vie per l'an-Tîr des cidulis Darte, For Davôtri, Lauc, Paulâr
Personaçs impuartants[cambie | modifiche il codiç]
- Manuela di Centa, sportive
- Giorgio di Centa, sportîf
- Jacopo Linussio, industriâl
- Pietro Piller Cottrer, sportîf
- Leonardo Zanier, poete
Galarie fotografiche[cambie | modifiche il codiç]
-
-
Viodude di For Davôtri
-
Montagnis di Sapade
-
Viodude di Marançanis
-
La concje di Paulâr
-
Il paisut di Clavaiis
-
Viodude di Trep di Cjargne
-
La glesie de Madone dal Carmine a Lenzon
-
Il Cjanâl di Peteç a Dimpeç
-
-
-


text:
I fasìn duncje i nestris auguris di bon lavôr ai gnûfs membris dal CTS de ARLeF: Donato Toffoli e Piera Rizzolati pe planificazion linguistiche; Alessandra Burelli e Pierino Donada pe didatiche; William Cisilino e Luca Peresson pai mieçs di comunicazion; e Maria Carminati pe produzion artistiche, musicâl, e multimediâl.
04/03/09
Nomenât il gnûf Comitât Tecnic Sientific de ARLeF
Cu la nomine dal gnûf Comitât Tecnic Sientific de ARLeF – la Agjenzie Regjonâl pe Lenghe Furlane – si varès di jessi rivâts insom cul procès di rignuviment dai orghins istituzionâi regjonâi che a àn di viodi de politiche linguistiche pal furlan. Un procès che, nus somee, al vedi domandât un tic masse timp. Ancje par chel, cumò al è impuartant no pierdint altri e metisi daurman a lavorâ par svilupâ lis politichis pe lenghe furlane daûr di ce che za e previôt la 482/99, ma ancje poiantsi su la gnove leç regjonâl sul furlan.
I fasìn duncje i nestris auguris di bon lavôr ai gnûfs membris dal CTS de ARLeF: Donato Toffoli e Piera Rizzolati pe planificazion linguistiche; Alessandra Burelli e Pierino Donada pe didatiche; William Cisilino e Luca Peresson pai mieçs di comunicazion; e Maria Carminati pe produzion artistiche, musicâl, e multimediâl.
I fasìn duncje i nestris auguris di bon lavôr ai gnûfs membris dal CTS de ARLeF: Donato Toffoli e Piera Rizzolati pe planificazion linguistiche; Alessandra Burelli e Pierino Donada pe didatiche; William Cisilino e Luca Peresson pai mieçs di comunicazion; e Maria Carminati pe produzion artistiche, musicâl, e multimediâl.
Nessun commento:
Iscriviti a: Commenti sul post (Atom)


text:
Marilenghe. Mari patrie. Mari tiere. A son peraulis là che cul zontâ “mari”, in plui di incressi il sens di afiet par ce che a rapresentin, si va marcâ cun plui fuarce il lôr aspiet feminin. Dut câs, ce che si vûl fâ intindi cu lis peraulis al è dispès lontan de realtât. In chest, magari cussì no, il riclam al feminin, al sune inmò plui induvinât.
Cun di fat, pes lenghis, pe tiere e, chel istès, pes feminis, si fevele tant di rispiet e di avualiance, ma cuant che si passe ai fats la situazion e mude. E nol covente lâ in paîs lontans par viodilu. Denant di une façade fate di dirits compagns par dutis e par ducj, masse voltis si plate la discriminazion.
Par chest fevelâ di dirits al à ancjemò sens. Seino dirits linguistics e nazionâi, come che si à fat ai 27 di Fevrâr, seino dirits des feminis come che si fâs vuê ai 8 di Març. Cu la cussience, però, che i dirits a valin simpri e no dome une dì par an e che, nol baste fevelâ di lôr, mi si à ancje di metiju in vore.


text:
Anatomie
La anatomie (dal grêc avatouή, anatomè = "dissezion"; formât di avά, anà = "traviers", e tέuvw, temno = "taiâ") e je la sience che e studie la forme e la struture dai organisims. E fâs part ad in plen de biologjie.
La "division taiant" al è un dai mieçs di studi di cheste sience, che in maniere plui juste e podarès jessi clamade "morfologjie".
La anatomie e ven ripartide in anatomie animâl (zootomie) e vegjetâl (fitotomie).
Il studi des relazions tra creaturis diviersis o orghins di creaturis diviersis e ven dite anatomie comparade; cuant che e je limitade a une sole specie animâl, e ven dite anatomie speciâl. Prime rapresentante de anatomie speciâl e je la anatomie umane; cheste e pues jessi calcolade di diviers ponts di viste. Dal pont di viste medic e je la cognossince de forme, posizion, misure e interrelazion des variis parts dal cuarp uman in salût, e a chest studi a vegnin dâts i tiermins anatomie umane descritive o topografiche.
Par une cognossince curade di ducj i detais anatomics a coventin agns di osservazion e e je possedude dome di pôcs. Il cuarp uman al è cussì complès, che dome un numar ristret di anatomiscj umans al parone ducj i siei detais: tancj si specializin dome su cualchi part, tant che il cerviel, lis vissaris, e v.i., contentantsi di une buine cognossince gjenerâl dal rest dal cuarp. La anatomie topografiche e à di jessi imparade di ogni aspirant anatomist midiant la ripetude dissezion e ispezion dai cadavars. L'ûs de autopsie e de vivisezion pal studi de anatomie, al à dât origjin al tiermin furlan "tumie", o sedi cruzi, torment.
Dal pont di viste morfologjic, la anatomie umane e je un studi sientific che al à tant che ogjet la scuvierte des causis che a àn puartât ae struture di cumò de creature umane, e i covente la cognossince di altris siencis: la istologjie, la citologjie e la fisiologjie.
La anatomie patologjiche e je il studi dai orghins malâts. Intant che lis variis dissiplinis de anatomie normâl, che si aplichin a varis fins a àn une denominazion particolâr tant che anatomie mediche, chirurgjiche, gjinecologjiche, artistiche e superficiâl; la comparazion anatomiche des diferentis etniis e fâs part de sience de antropologjie fisiche o de anatomie antropologjiche.


text:
Neutrin
Il neutrin al è une particule elementâr. Al à spin 1/2 e dincje al è un fermion. La sô masse e je minime, di fat esperiments resints (cjale Super-Kamiokande) a àn mostrât che e je divierse di zero (di 100.000 a 1 milion di voltis plui bas di chê dal eletron). Stant che i neutrins no àn cjarie eletriche ni cjarie di colôr, a interagjissin dome traviers de fuarce nucleâr debile e no sintin la interazion nucleâr fuarte e la fuarce eletromagnetiche. Stant che a àn une masse, a son sensibii ancje ae gravitât, ma jessint la gravitât la fuarce plui debile e vint il neutrin une masse minime, cheste interazion e je trascurabile rispiet ae interazion debile.


text:
Wiki
La peraule wiki o wikiwiki e ven doprade par clamâ un particolâr tipologjie di ipertescj fats in mût colaboratîf da un grup di autôrs. Lis web wiki a son un mût par creâ dai documents in modalitât colaborative doprant un sgarfadôr (browser) e un lengaç di formatazion facil di doprâ.
Wiki wiki al vûl disi veloç in hawaian, la velocitât e la facilitât a son une des principâls carateristichis dal sisteme che al permet a plui personis di colaborâ par scrivi alc. Une vore di progjets tant che la vichipedie, e son vierts a ducj chei che a àn voie di colaborâ par mieç di un colegament a Internet.
Ward Cunningham al à creât intal 1995 la prime wiki, clamade WikiWikiWeb. Il non al ven dal wiki wiki bus che al fâs la spuele viers l’aeropuart di Honolulu.
Viôt ancje[cambie | modifiche il codiç]
Leams esternis[cambie | modifiche il codiç]
- WikiWikiWeb (inglês)
- TikiWiki (inglês)
- TiddlyWiki (inglês)


text:
Jacopo Linussio
Jacopo Linussio (Paulâr 1691 - 1747) al fo un dai plui grancj imprenditôrs (si non il plui grant) tal setôr tiesil dal Sietcent. Lu si pués paragonâ a la famee Benetton dal di di vué
Jacopo Linussio al dè vite ai tancj grancj stabiliments par la tiessidure: Tumieç, Mueç, San Vît, Sacîl e teritori, Pordenon e teritori. Il plui grant al fo chel di Tumieç che al superave par dimensions la citât stesse. Par lui lavorarin fin a 30.000 personi, cifre enorme ta chê ete. Cemût une persone parele, che no jere si no un garzon, al ae fate tante strade? In graciis di Vignesie che e proibìs l'impuartâ cjerts tiessûts da fûr dal sô domini e che sponsorizâ economicamentri la sô idee imprenditoriâl. Cuale erie cheste idee? - doprâ la manodopare feminîl e fâle lavorâ a cjase; - svilupâ tecnicamentri i telârs; - riduzi a 1/4 i fii pai disens de tele. La conseguence e fo che al jere unevore competitîf sul marcjât e che lis sôs teli e jerin "democratichis" venastai che ducj a podevin permetisiles. La sô capacitât imprenditoriâl e fo dutune cul teritori: difatis di une bande doprâ i filâts produsûts in Cjargne e in Friûl, la che e veve lis sôs fabrichis; d'in chê altre e riduzé la plae de disocupazion. No dome, dreçâ ancje la famee in favôr de fabriche fasint sposâ il so fî a la fie dal plui grués produtôr di indaco d'in chê volte e che al jere di Corfù. Il colôr indaco, la capacitât di rindi plui resistente e plui acesibil une tele cun disen diagonâl fate di coton, lu fâs considerâ un dcai progjenitôrs dai jeans modernis. Tele che, fin a chel moment e jere pesante e doprade soredut par velis o dai marinars.
In gracis ai grancj capitai che poderin jentrâ in Cjargne, dut chest teritori al resurî socjalmentri, artisticamentri, architetonicamentri tanct che ancjmò al di di vué rapresente un fat cualitativamentri unic tai paîs di montagne. No dome, par svilupâ la fabriche al fasé su cetancj puints che si viodin immò in Cjargne.


text:
Litri
Il litri al è une unitât di misure di volum. Nol è une unitât dal SI, ma al è in dut câs une misure acetade par l'ûs. Il simbul ufiziâl al è la letare L maiuscule; e je ancje doprade la letare minuscule l.
Storie[cambie | modifiche il codiç]
La peraule litri e derive dal francês litron, non di une unitât di misure di volum derivade de lenghe latine.
Il litri al fo doprât tal principi come unitât di base tal sisteme metric.
Il simbul origjinari al jere la letare l minuscule; par no fâ confusion cule cifre "1".
Definizion[cambie | modifiche il codiç]
Il litri al è une denominazion speciâl par indicâ 1 decimetri cubic.
Un litri al ecuivâl ancje a:
- 1000 centimetris cubics
- 0,001 metris cubics


text:
De Vichipedie, la enciclopedie libare dute in marilenghe.
Chest file al ven di Wikimedia Commons e al pues jessi doprât di altris progjets.
La descrizion su la sô
pagjine di descrizion e je mostrade ca sot.
Descrizion
Procession of the Precious Blood of Jesus Christ-Bruges; Prelatuur Processie.JPG
HE Mgr Vangheluwe, canon Herman Vandecasteele,(left), canon Filip Debruyne (C) and canon Wilfried Dumon
Date
Sorzint
Opera propria
Autôr
Carolus 19:53, 17 May 2007 (UTC)
Licence pal ûs [ cambie ]
Io, detentore del copyright su quest'opera, dichiaro di pubblicarla con la seguente licenza: Storic dal file
Frache suntune date/ore par viodi il file cemût che al jere in chel moment.
Date/Ore Miniature Dimensions Utent Coment
atuâl 17 di Mai 2007 a lis 19:53 413 × 606 (133 KB) Carolus {{Information |Description= Precious_Blood;bruges |Source= |Date= |Author= ~~~~ |Permission= |other_versions= }} Ûs dal file
Lis vôs ca sot a son leadis a cheste figure:
Utilizzo globale del file
Chestis altris vichis a doprin chest file:
Ûs in an.wikipedia.org
Ûs in de.wikipedia.org
Ûs in en.wikipedia.org
Ûs in eo.wikipedia.org
Ûs in es.wikipedia.org
Ûs in la.wikipedia.org
Ûs in lb.wikipedia.org
Ûs in nl.wikipedia.org
Ûs in ru.wikipedia.org
Ûs in sv.wikipedia.org
Ûs in uk.wikipedia.org
Ûs in vec.wikipedia.org
Chest file al conten informazions in plui, probabilmentri zontadis de fotocjamare o dal scanner doprât par creâlu o digjitalizâlu.
Se il file al è stât cambiât rispiet al so stât origjinâl, cualchi informazion e podarès no rifleti il file modificât.


text:
In colaborazion cun ALEF (Associazion Lavoradôrs Emigrâts FVG), UCAI (Union des Comunitâts e des Associazions di Emigrâts) e CAFC (Consorzi Acuedot Friul Centrâl), SAF e à partecipât ae realizazion di un progjet finanziât de Regjon FVG che al à l’obietîf di facilitâ la integrazion des personis forestis, in particolâr extracomunitariis, tal FVG cul superament des dificoltâts inte fruizion dai servizis e, in particolâr, de mobilitât publiche.
Saf è a cussì inmaneât doi seminaris di formazion riservâts a une trentine di mediatôrs culturâi che a provegnin di diviersis areis internazionâls plui presintis in regjon, dulà che i stes, a traviers i intervents par cure de SAF, CAFC, Regjon e Provincie di Udin, a son stâts istruîts in relazion al servizi di TPL e erogazion de aghe, cul fin di podê ativâsi intal dâ adeguadis informazions, intune fase seguitive, ai conazionâi che a son residents intal teritori.
Il progjet al à cjatât un moment di realizazion inte publicazion di une sorte di vuide al ûs, che al ten lis regulis par une corete utilizazion dal servizi di traspurt public e distribuzion de aghe: la vuide e je stade publicade in 14 lenghis tra lis cuâls il talian e il furlan.


text:
27/08/11
La storie de Joibe Grasse a FAFieste ai 2 di Setembar
Vinars ai 2 di Setembar, a 7 di sere (19.00), alì dal tendon di Blessan, si varà l'ultin dai apontaments estîfs cu la Associazion 1511. Si trate di une conference storiche sul riviel de Joibe Grasse dal 1511 tignude di Carli Pup là che si fevelarà des causis, dal svilups e de ereditât de plui grande rivolte popolâr furlane. La iniziative e je cjapade dentri inte FAFieste, manifestazion inmaneade dai Fantats Furlans che si davuelzarà dal prin ai trê di Setembar.
Simpri vinars, ma a 9 di sere (21.00), dentri de FAFieste si varan i concierts di Ulisse e i Ciclopi (che a àn a pene vinçût il Premi Friûl), dai Parafangos e dai Ad Plenitatem Lunae (grup che, cemût che us vevin za contât, al à dedicât un dai siei tocs propit ae Joibe Grasse dal 1511). A saran po i bancuts di diviersis grups tant che la associazion "Lenghis dal drâc - Amîs di Onde Furlane" e dal Comitât Friûl - Euskal Herria là che, se o cjalais ben, o cjatarês ancje materiâi dedicâts ai 1511. Cun di plui, dentri de fieste, al è ancje ce mangjâ e ce bevi.
25/08/11
Il 1511 ancje in trê riis
Inte seconde edizion dal concors leterari "In trê riis", inmaneât de associazion culturâl "Colonos" di Vilecjaze e dedicât ae scriture di une conte par furlan che e stedi dentri intes 180 batudis, la vitorie e je lade a di un test leât al 1511. Il prin premi, di fat, al è lât ae conte "Un altri carnevâl" scrite di Christian Romanini (te foto si pues viodi un moment de premiazion).
Il test al è stât sielzût de jurie tra i siet finaliscj che a vevin passât la prime selezion. In dut, la partecipazion ae edizion 2011 dal concors e je stade di 55 tescj che a son stâts fats indenant di 38 zovins (par partecipâ, di fat, no si à di passâ i 35 agns).
Viodût che si trate di contis pardabon curtis, o podìn proponius in version integrâl il test che al à vinçût il concors: "Lui le cjalâ. Jê, sbassant i voi, e sintive cressi chel sintiment che i scjaldave il cûr. E di lontan i fûcs dai palaçs dai siôrs a inluminavin la gnot de Joibe grasse dal 1511."
08/08/11
"Fûcs su lis culinis" ai 12 di Avost a Buie
Vinars ai 12 di Avost a 9 mancul un cuart di sere (20.45), alì de ostarie di Parùs a Saramont di Buie al torne l'apontament cun "Fûcs su lis culinis. Storiis di riviel tal Friûl culinâr".
Dilunc vie de serade si contaran lis vicendis di trê rivoltis furlanis: la insurezion popolâr de Joibe Grasse dal 1511, i disordins dal 1841 a S. Denêl cuintri de privatizazion des comugnis, e il riviel di Sarsêt dal 1867 cuintri de "vuardie nazionâl".
Dopo di Murùs e di Vildivar, "Fûcs su lis culinis" al rive ancje a Buie in gracie de colaborazion jenfri la associazion "El Tomât" e la associazion 1511. Par mieç di leturis di cronichis contemporaniis ai fats, di tocs di leterature furlane dedicâts a chescj episodis storics, di moments di ricostruzion storiche e des musichis dal "Vididule Project" si varà cussì la ocasion par tornâ a scuvierzi trê acjadiments de storie furlane che a restin ancjemò pôc o nuie cognossûts.
01/08/11
Contecurte 1511 intal fuartin di Vençon ai 5 di Avost
Vinars ai 5 di Avost, a nûf di sere (21.00), alì dal fuartin venezian di Vençon si varà un gnûf apontament cun "Contecurte 1511". La iniziative e viôt adun la Associazion 1511, la Ostarie leterarie Contecurte, Radio Onde Furlane, il Sportel intercomunâl pe lenghe furlane dal Glemonàs, il Comun e la Pro Loco di Vençon.
Ancje chest viaç "Contecurte 1511" e à cjatât acet intun sît pardabon inmagant, ven a dî il fuartin venezian di Vençon che nol è tant che al è stât restaurât. Tal câs però che al ves di jessi brut timp l'apontament si tignarà alì dal palaç dal Comun di Vençon.
Il riviel dal 1511 al sarà inmò une volte il protagonist di une schirie di storiis metudis adun inte suaze dal progjet leterari di Contecurte. Chestis contis - daûr tradizion une e je simpri fate di pueste pe ocasion e leade al teritori là che si davuelç la iniziative - a saran proponudis intune cun tocs di cronichis dal '500, cun contis popolârs e cun fruçons di aprofondiment storic. A compagnâ il public dilunc vie de serade a saran lis vôs di Raffaele Serafini, Checo Tam e Carli Pup. Cun di plui, cheste volte, la serade e sarà ancje compagnade de musiche sunade di Marco Tomasin.
Iscriviti a: Post (Atom)


text:
I abonaments e i tesserins di identitât a puedin jessi comprâts li des bilietariis mecanizadis che si cognossin pes insegnis tai veris.
L’abonament al è personâl, nol pues jessi cedût e su di chest a son indicâts i dâts anagrafics dal utent, i servizis doprâts e il periodi di validitât. L’abonament al va convalidât tal moment che si monte sù pe prime volte tal periodi di validitât, al va conservât intîr par dut il periodi stes e al va compagnât cul relatîf tesserin di identitât.
Prin acuist:
al è suficient lâ li di une rivendite SAF abilitade, compilâ il modul a pueste e zontâi une fotografie recente. La rivendite e darà fûr un tesserin di ricognossiment provisori sostituît cirche un mês dopo da chel definitîf, valit 5 agns de date di emission stampade devant, che al podarà jessi ritirât dome li de stesse rivendite.
Rinovazion:
i abonâts in possès dal tesserin di ricognossiment definitîf a puedin rinovâ l’abonament li di cualsisedi rivendite SAF abilitade ae emission di abonaments e indicade des insegnis sui veris. Invezit chei che a son in possès dome dal tesserin provisori, a puedin rinovâlu dome te rivendite che lu à dât fûr.
Cambiament de trate:
al è pussibil cambiâ la trate riferide a un tesserin di ricognossiment definitîf in cors di validitât compilant il modul a pueste che si cjate a:
Il gnûf tesserin, cu la gnove trate di riferiment, al sarà disponibil dopo 2 dîs di vore li de stesse bilietarie dulà che e je stade presentade la domande; al varà la stesse scjadence di chel di prin, si lu podarà doprâ pal compr dal abonament relatîf tacant de scjadence dal ultin cjolt.


text:
Drau
La Drau o Drave (todesc Drau; talian, cravuat e sloven Drava; ongjarês Dráva; serp Drava/ДpaBa; inglês Drava o Drave) e je un afluent dal Danau, che al nas intal comun di San Candido (tod. Innichen), Trentin-Sud Tirôl, te vicinance de siele di Dobiacco (tod. Toblach).
Chest afluent al à une lunghece di 749 chilometris.
Il Cors[cambie | modifiche il codiç]
Di Dobiacco (tod. Toblach), la Drau e scor a Jevât, e rive in Austrie e e travierse il Tirol orientâl, la Carinzie, la Slovenie, la Cravuazie e la Ongjarie.
Tal sô cors e passe:
- in Austrie pes citâts di Lienz, Spittal, Vilac (tod. Villach, slov. Beljak), Clanfurt (tod. Klagenfurt, slov. Celovec) e Völkermarkt (slov. Velikovec)
- in Slovenie par Dravograd (tod. Unterdrauburg), Vuzenica, Muta, Ruše, Maribor (tod. Marburg), e Ormož,
- in Cravuazie par Varaždin e Osijek
- par Barc in Ongjarie.
E si bute intal Danau (cravuat Dunav, serp Dunav/ДyHaB) al confin fra Cravuazie e Serbie.


text:
Nâf
La nâf e je un gjenar di imbarcazion che al viaze su la aghe traspuartant marcjanziis o personis.
Tabele dai contignûts
Definizion[cambie | modifiche il codiç]
I criteris par definî une nâf tal ambit di dutis lis imbarcazions a dipendin da lis leçs e dai regolaments nazionâi. La Organizazion Maritime Internazionâl, purpûr, e definìs sicu nâf une imbarcazion dotade di mieçs propris di propulsion che puedie navigâ a almancul 7 grops.
Carateristichis[cambie | modifiche il codiç]
Lis nâfs a son dotadis di:
- Carene: al è il sgubul esteriôr, dotât di struturis di rinfuarç.
- Sovrastruturis: a son ducj i imprescj che a servissin par la vite di bordi (cuvierturis, arboradis, fumarûi, ecc.)
- Aparât propulsôr: dutis i argagns par guviernâ e stabilizâ la nâf (motôr, tamons, elichis, velis, ecc.)
- Atrezaduris pe navigazion: ancuris, fanâi, radar e sistemis di navigazion


text:
Derivade
La derivade e je insieme cul integrâl une da lis dôs operazions centrâls dal calcul (cjale ancje il teoreme fondamentâl dal calcul).
In matematiche, la derivade , la si definìs par mieç dal limit:
I simbui doprâts pe matematiche a son diviers, e spes l'ûs al dipint dome dal gust personâl; oltri a si cjatin ancje:
Tabele dai contignûts
Significât de derivade[cambie | modifiche il codiç]
Intuitivementri la derivade e esprim:
- la velocitât dal cambiament de funzion. Pensant ae definizion ca parsore, si viôt come la variazion "h" de funzion
(f(x+h)-f(x)) intun interval di timp e ven confrontade cul valôr "h" dal timp che al è passât tra x e x+h.
Un esempli inte cinematiche e je la espression de posizion di un pont esprimude in funzion dal timp, che par solit si scrîf come x(t). Se cumò o vuelin savê la velocitât di moviment dal pont, o vin di derivâ la funzion de posizion rispiet al timp. Difat, la velocitât e si gjave fûr dividint il spazi par il timp, par cui cjapant la distance percorude (es. x(t+h)-x(t)) e dividintle pal timp passât "h" nus ven fûr la velocitât medie tal interval (t,t+h): se cumò o fasin tindi a zero il timp, ven a stâi cjapin intervai simpri plui piçui di timp, o cjatarin la velocitât istantanee; chest procès al è propi compagn de definizion di derivade.
- la tangjent dal pont di viste gjepmetric: la derivade di une funzion intun pont A e misure la pendence de rete tangjent al grafic de funzion in chel pont
Derivabilitât[cambie | modifiche il codiç]
Une funzion e je diferenziabil intun pont x se e esist la sô derivade in x; par chest une funzion che no je continue in x no sarà diferenziabil, parcè che in chel pont no esistarà la tangjent. Di chê altre bande, nol è sigûr che une funzion continue sedi diferenziabil
Derivade n-esime[cambie | modifiche il codiç]
La derivade n-esime f(n) di une funzion f e je la funzion che o cjatin derivant par n voltis la funzion f. O fevelin duncje di derivade seconde, derivade tierce e cussì indevant; tal scrivi si doprin in gjenar chescj simbui:
- ,
- ,
- ...
- .
Une funzion derivabil no je però par fuarce derivabil n voltis: par esempli, la funzion ca sot e à une derivade prime, ma no à une derivade seconde.
Difat, la derivade di f e je f' (x) = 2 |x|, che no je a sô volte derivabil.
Regulis di derivazion[cambie | modifiche il codiç]
Calcolâsi ogni volte il limit de funzion al puarte vie un grum di timp; par chest in gjenar si doprin lis derivadis fondamentâls: derivadis di funzions semplicis e di ûs frecuent di meti insieme par mieç di regulis di derivazion.
- Some:
- Prodot (regule di Leibniz):
- Cuozient:
- Funzion componude:
- Funzion disledrosade:
Derivadis fondamentâls[cambie | modifiche il codiç]
Derivadis di funzions componudis[cambie | modifiche il codiç]
Cjale ancje[cambie | modifiche il codiç]
Leams esternis[cambie | modifiche il codiç]


text:
Piemont
Il Piemont al è une regjon de Italie dal Nord che e à 4 milions e mieç di abitants. E confine a Nord cu la Svuizare e la Val d'Aoste, a soreli jevât cun la Lombardie e l'Emilie-Romagne, a Sud cu la Ligurie e a soreli bonât cu la France. Il cjâf lûc al è Turin.
Tabele dai contignûts
Teritori[cambie | modifiche il codiç]
Il Piemont al è la seconde regjon taliane par estension dal teritori, si cjate inte part Nord-ocidentâl de penisule. Al è circondât a Nord e a Soreli bonât da lis Alps e a Sud dai Apenins, acolzint la part plui ocidentâl de Planure Padane.
La zone montagnose e je la plui estese (43,3 par cent dal teritori); il pic plui alt al è la Mont Rose, di 4.634 metris. Ancje se no esist une fasse prealpine, la zone colinâr e ocupe cirche i 3 decims dal teritori: lis areis principâls a son il Canavês, il Monferât e lis Langhis. Dome chestis ultimis a rivin a superâ i 700 metris di altece.
La planure e je dividude de linie des risultivis, come in dut il Nord Italie, in alte e basse.
Storie[cambie | modifiche il codiç]
Economie[cambie | modifiche il codiç]
Il Piemont al à une antighe tradizion industriâl, che començà a svilupâsi za cul Ream di Sardegne, sot il guvier di Cavour.
Al dì di vuê l'agricolture e conte une ocupazion in linie con la medie nazionâl, e e je dedicade soredut ae coltivazion di cereâi (rîs), patatis, jerberave e foraç. L'arlevament al è principalmentri di bovins e suins.
Inte industrie il setôr mecanic al è il plui impuartant, seguît da chel automobilistic (FIAT), tessil e dal turisim. Da ricuardâ la industrie lanarule di Biella, chê dal rîs di Vercelli e chês de cjocolate di Torin.
Traspuarts[cambie | modifiche il codiç]
Il Piemont al è une des regjons con plui alte densitât di feroviis, stradis e autostradis.
Aeropuarts[cambie | modifiche il codiç]
Il cjâf lûc al è servît dal aeropuart internazionâl di Caselle, logât a 16 km de citât. A esistin aeropuarts minôrs a Cuneo e dongje Biella.
Feroviis[cambie | modifiche il codiç]
La rêt feroviarie e je une des plui svilupadis dal paîs, e e coleghe lis principâl citâts de regjon - in particolâr Torin - cun Milan, Gjenue, Bologne e con la France e la Svuizare, ancje graciis ai trafôrs dal Frejus e dal Sempione.
Dal mês di fevrâr 2006 e je parzialmentri in esercizi la ferovie a alte velocitât Torin - Milan intal toc Torin Stura - Novara Ovest.
Autostradis[cambie | modifiche il codiç]
- A4: Torin - Novare (- Milan - Vignesie - Triest)
- A5: Torin - Ivree (- Aoste)
- A6: Torin - Mondovì (- Savone)
- A21: Torin - Asti - Alessandrie (- Bresse di Milan)
- A26: (Gjenue Voltri -) Ovade - Gravellona Toce
- A32: Torin - Bardonecchia
La regjon e je traviersade ancje de autostrade A7 Milan - Gjenue par cuarante chilometris: lis localitâts plui impuartantis tocjadis di chest toc a son Tortona e Novi Ligure.
Al dì di vuê e je in costruzion l'autostrade A33 che e varà di colegâ Cuneo con Asti.
Politiche[cambie | modifiche il codiç]
Liste dai components de zonte regjonâl dal mês di Avrîl 2005:
Presidence[cambie | modifiche il codiç]
- Mercedes Bresso
- Paolo Peveraro - vizi president e assessôr aes ativitâts produtivis
Assessôrs[cambie | modifiche il codiç]
- Andrea Bairati: universitât, ricercje, inovazions e telecomunicazions
- Daniele Borioli: traspuarts e infrastruturis
- Giovanni Caracciolo: comerci, polizie locâl, protezion civîl
- Sergio Conti: politichis teritoriâls, bens ambientâi
- Sergio Deorsola: federalisim e semplificazion aministrative
- Nicola De Ruggiero: Ambient, parcs e areis protetis
- Giuliana Manica: turisim, sport e paritât sociâl
- Teresa Angela Migliasso: lavôr, imigrazion, volontariât
- Giovanni Oliva: culture, patrimoni e minorancis linguistichis
- Giovanna Pentenero: istruzion e formazion professionâl
- Bruna Sibille: disvilup di montagnis e forestis
- Mino Taricco: agricolture, flore e faune
- Mario Valpreda: sanitât e programazion socio-sanitarie


text:
For Disot
For Disot al è un comun che al dì di vuê al fâs part de provincie di Udin e al à 716 abitants.
Gjeografie[cambie | modifiche il codiç]
Il paîs al è logât a 776 m tal Cjanâl di Peteç, in Cjargne, dilunc la strade ch'e puarte tal Cjadovri. Il comun al è componût di trê borgadis: Tredul (Tredol, ta la variant locâl), Baselie e Vîc. Part dal teritori comunâl e je comprindude tal Parc naturâl da lis dolomitis furlanis.
Storie[cambie | modifiche il codiç]
Tal 1236 For Disot e For Disore a deventarin proprietât da la famee dai Savorgnan (Di chi il non Fors Savorgnans), par passâ tal 1797 sot dai Asburgo. Tornât a fâ part da la Italie tal 1866, daspò la tiarce vuere di indipendence, e vê subît une prime invasion di bande dai austro-todesc tal 1917, par vie de rote di Cjaurêt, durant la seconde invasion todescje de seconde vuere mondiâl For Disot al fu dât a fûc tal 1944 dai soldâts todescs, compagnâts, segont lis testemoneancis, da republichins furlans; dome une cjase, dal intîr paîs, e je scjampade a lis flamis e cumò For Disot al è un paîs dut gnûf.


text:
For Disore
For Disore al è un comun inte Cjargne, che al dì di vuê al fâs part de provincie di Udin e al à 1.121 abitants.
Gjeografie[cambie | modifiche il codiç]
For Disore si cjate a 907 m tal Cjanâl di Peteç, inte Cjargne. Vignint sù di Tumieç al è l'ultin paîs prime di jentrâ tal Venit.
Storie[cambie | modifiche il codiç]
Il paîs al à di vê origjinis celtichis, ma il prin document là ch'al è nominât For Disore al è dal 778. Tant che For Disot, For Disore par secui al à partignût a la famee Savorgnan, e par chest un timp no jere considerade part da la Cjargne.
Economie[cambie | modifiche il codiç]
L'economie dal paîs, che une volte, jessint For Disore a 907 m, e jere leade al arlevament e al artesanât, parcè che l'agricolture no rindive, dai ains '70 e si base in grande part sul turism: in graciis da la bielece dal lûc, bielon cun lis dolomitis ch'a si jevin majestosis a bonât, e dal paîs, une vore carateristic cun lis sôs cjasis di len e piere, e de presince dai implants di risalide dal Varmost, For Disore al è deventât un dai centris di vilegjature estive e invernâl plui impuartant dal Friûl.


text: Pavie (Pavia di Udine par taliàn) e je un comun intal Friûl di Mieç, che al dì di vuê al fâs part de provincie di Udin e al à 5.614 abitants. In chest comun e je une particolaritât: la sede dal municipi e je a Lauzac, une frazion di Pavie. Secont dai sgjâfs archeologjics i prins segns di presince umane in chest teritori a van indaûr te preistorie. A Pavie a son stâts cjatâts i rescj di un vilaç neolitic; tancj a son ancje i reperts romans cjatâts tal teritori di Pavie. Il sindic di Pavie al è Emanuela Nonino (2014).


text:
De Vichipedie, la enciclopedie libare dute in marilenghe.
Mueç al è un comun inte Cjanâl dal Fier, che al dì di vuê al fâs part de provincie di Udin e al à 2.090 abitants.
Mueç al è logât a 341 m ae confluence dal Cjanâl dal Fier cul Cjanâl da l'Aupe. Il paîs, ch'al è dividût tai borcs di Mueç Disot (341 m) e Mueç di Sore (381 m), al è cenglât des altis cimis des Alps Juliis e Cjargnelis.
-
-
-
-
Il Cjanâl dal Fier a Mueç
-
-
La Fele tra Mueç e Resiute
-
Fresc te abazie di San Gjal
-
Fresc te abzie di San Gjal
-
Il plafon de abazie di San Gjal


text:
Grafie uficiâl
La grafie uficiâl de lenghe furlane e je stade decretade cun leç regjonâl 15 dal 1996 dulà che si stabilìs che nome cheste grafie si podarâ doprâle tai ats publics e te toponomastiche. No dome, a ven ancje proibît cualsisei finanziament public a libris di scuele o a cors di insegnament che no dopredin cheste grafie.
Tabele dai contignûts
Cemût che je nassude la grafie uficiâl[cambie | modifiche il codiç]
Di cuant che si à scomençât a scrivi par furlan si à vût il probleme di rivâ a scrivilu. L'alfabet latin nol bastave par rivâ a segnâ ducj i suns e i varis scritôrs a vevin ognidun di inventâsi un sisteme. Tal 1986 il linguist catalan Xavier Lamuela al à elaborât, par cont de Provincie di Udin, un sisteme di grafie complet par normalizâ il mût di scrivi il furlan. La propueste di Lamuela e jere une evoluzion de scriture doprade de Societât Filologjiche Furlane cun cualchi gambiament par rindi la scriture plui coerente. Dal 1986 al 1996 a son stâts fats un grum di discussions pro e cuintri cheste grafie, e, dopo un ricors de stesse Filologjiche Furlane la grafie uficiâl e je deventade che proponude di Lamuela cun dôs diferencis proviodudis de Leç 15:
- al ven bandonât il digram ts che al devente z in inizi o in cuarp di peraule (par esempli zovin).
- la q, che no si doprave, si pues doprâ te toponomastiche o tai nons storics tant che Aquilee, Sant Quarin o Marquart.
Carateristichis[cambie | modifiche il codiç]
La grafie e dopre i 26 segns dal alfabet furlan plui 7 digrams, ven a stâi grops di doi segns che a si lein tant che un sun sôl. I digrams a son:
- ch – par esempli machine
- gh – par esempli aghe
- ‘s – che al è un esse dolce come in ‘save o in ‘Sef
- ss – come in scusse
- gn – come in gnogno o in gnotul
- cj – che al fâs il carateristic sun furlan di cjan o ducj.
- gj - che al fâs il carateristic sun furlan di gjat o gjen
I ultins doi a son carateristics dal furlan e a no esistin in altris lenghis romanzis come par esempli intal talian.
La grafie par scrivi intes varietâts[cambie | modifiche il codiç]
Articul principâl: la scriture des varietâts
La grafie uficiâl a permet di scrivi sedi il furlan standard che lis varietâts. Par rivâ a scrivi i suns che a son presints tes varietâts ma no tal furlan comun si puedin doprâ dai digrams a pueste:
- th pal sun interdintâl sort
- dh pal sun interdintâl sonôr
- sj, ssj, sj pal sun sibilant palatâl sort
- ‘sj e sj pal sun sibilant palatâl sonôr
Leams[cambie | modifiche il codiç]
Lis regulis par scrivi cu la grafie uficiâl.
Grafie uficiâl de lenghe furlane


text:
Campionât Talian di Balon di Serie A
Il Campionât Talian di Balon di Serie A al è il massim campionât di balon italian, dulà ch'a zuin lis scuadris plui fuartis dal Paîs. Al è stât fondât tal 1898.
A fasin part di chest campionât 20 scuadris. Ogni scuadre e zuie cuintri dutis lis altris dôs voltis, une volte in cjase e une volte in trasferte, cussì che il campionât al è componût di 38 zornadis. Cuant che une scuadre e vinç e cjape 3 ponts, cuant che e paregje 1 e cuant che e piart 0. E vinç il campionât la scuadre che ae fin des 38 zornadis e à fât plui ponts. Lis ultimis tre scuadris invezit a vegnin retrocedudis in Serie B, cussì che ogni an a son 3 scuadris diviarsis rispiet a l'an prime. La prime, la seconde e la tiarce classificadis a partecipin a la Cope dai Campions, la cuarte e la cuinte a la Cope Uefa.
La scuadre che e à vinçût plui titui e jè la Juventus.


text:
Si fevele dal incuintri inmaneât des dôs organizazions di riferiment de comunitât slovene intal stât talian o sei SKGZ (Slovenska kulturno-gospodarska zveza) e la SSO (Svet slovenskih organizacij). Il teme dal incuintri al è: “Slovens de provincie di Udin: parcè la tutele. Aplicazion des leçs 482/99, 38/01, 26/07”. I intervents principâi a saran chei dai rapresentants locâi des dôs organizazions – Jole Namor (SKGZ) e Giorgio Banchig (SSO) – e dal president dal Comitât paritetic istituzionâl pai problemis de minorance slovene Bojan Brezigar.
L’incuintri si davuelç alì de sale dal Consei comunâl di Špeter / Sant Pieri dal Nadison vuê a tacâ des 6 e mieze sot sere.


text:
06/05/08
Incuintris cui gnûfs aministradôrs
2 commenti:
- Mauro ha detto...
-
Ier di sere cjalant Telefriuli, i ai viodût un tocut li cal fevelave Tondo...Lu ai cipât tal discors dai Brigatists rôs, lì che seont lui a jerin dentri ancje persones che a jerin convintes di podè fâ alc di "ben" pal la societât, oviamentri sbagliant...Po dopo al â continûat e al'a gjontat: "la stessa cosa che i talebani del friulano pensano di fare in Friuli". A e vere che no soi rivât a viodi il sô intervent da l'inizi, ma ches dôs batudês mi an fât clopà i zenoi...Veiso par câs sintut l'intervent par inter? Se al'è ce che mi samèe, mi pâr che sin veramentri mâl. Si pô no jessi d'acuardi su une idèee, su un principi, ma tabaià movint l'aiar e no doprant il cjaf mi par avonde pôc incoragjant...Mandi
- 10/05/08, 00:14
- Comitât 482 ha detto...
-
Par dî la veretât, jo no ai viodût chê interviste e duncje mi ven dificil di comentâle.
Ciert al è che se cui che si bat pal furlan in maniere pacifiche, democratiche e a muse vierte si pues ancje dome paragonâlu a cui che al dopre lis armis, alore si piert ogni sens de misure.
O vuei sperâ che si trati dome di une jessude infelice... se no o sin pardabon dal gjat.
Carli
- 17/05/08, 15:48


text:
25/05/08
Aureli Argemì al interven su la situazion de lenghe furlane
2 commenti:
- Matieu ha detto...
-
La Vita Cattolica 24/5/2008 pagj.25
Se la leç regjonâl pe tutele de lenghe furlane fate buine tal Dicembar 2007 e je stade impugnade dal guvier talian nol è nuie ce smaraveâsi. Chest al jentre intune clime gjenerâl di no acetazion des diviersitâts. Guai però a fâsi condizionâ de "maiorance". Bisugne fâ valê i propris dirits linguistics cence contentâsi dai fruçons parcè che no esistin lenghis di prime rie e lenghis di serie B. Lu ricuarde cun fuarce Aureli Argemì inteletuâl catalan antifranchis fondadôr dal CIEMEN. (...) "La impugnazion de leç e je dentri de logjiche dal stât talian che, come ducj chei europeans, nol acete la diviersitât. Ma la Europe e je diviersitât. Il stât talian al fâs di dut par limitâ e, se pussibil, par no pensâ che la diviersitât linguistiche e esisti dentri dal stât.(...) I furlans a àn dirit ae lôr lenghe e a àn di vê lis condizions linguistichis par svilupâle.(...) Lis 'maiorancis' a volaressin fânus crodi che o fevelìn vanzums di lenghis dal passât che no son a nivel des 'grandis' lenghis. O vin di recuperâ la dignitât de lenghe mari e la nestre autostime parcè che le fevelìn. Si à di cognossi sì altris lenghis, ma par comunicâ: nissune lenghe e à di sostituî la lenghe de mê identitât. Cussì l'inglês al è necessari par lâ pal mont, al è une lenghe di comunicazion, ma nol è la mê lenghe. Se o vin clâr chest o podarìn salvâ ognidun la nestre lenghe".
- 25/05/08, 17:41
- Jaio ha detto...
-
O eri sabide a Lovanio (Leuven in Belgjo) Lí, tai ains 60 e an fat tant casin ch'a son rivâts a vê il dirit di vê le lôr universitât in te lôr lenghe metint fûr ducj i students francofonos oramai deventâts magjoritaris e ch'a erin daûr a francofonizâ le sitât.
In Friûl, rôbis cussí a son impensabils, o vin dome un piçul numar: Il 482. Masse pôc par fâ alc di sest. Dal rest, lâ a cirî Angjeli par udânus a puartâ il ferâl al ûl zà dî ch'o no vin vonde fuarce par difindisi di besôi e puartâ le bandiêre.Daspó, justamenti, o sin daûr dome a difindisi. Tant ch'o no savin che il nestri dirit al sarès di atacâ, al é come sa si fos zà colpevui di no vê savût fâ prime ce ch'a si veve di fâ.
- 27/05/08, 07:16


text:
Scriture Cherokee
La scriture Cherokee a è un silabari inventât da Sequoyah par scrivi la lenghe Cherokee intal an 1819. La sô invenzion a è particolarmentri interessant, pal fat che Sequoyah, devant di inventâle, nol saveve ne lei ne scrivi.
Tabele dai contignûts
Il Silabari[cambie | modifiche il codiç]
Invenzion[cambie | modifiche il codiç]
Intor al 1809, impressionât dai "sfueis che a fevelin " dal lengaç scrit dai blancs, Sequoyah al tacà a lavorâ par meti dongje un sisteme par scrivi la lenghe cherokee. I siei prins esperiments ai forin cun pitograms/ideograms, ma bielplan chest sisteme al si trasformà in chel di un silabari: venastâi che te scriture cherokee ogni simbul al rapresente une silabe, e no un sôl foneme. Cualchidun dai caratars al somee cetant a chei dal alfabet latin , ma la lôr leture a è dal dut diferent (par esempli, la forme che par cherokee si la lei /a/ a è scrite tantche la nestre D), pal fat che Sequayah al cjapà ad esempli une scriture – l’alfabet latin – che nol ere bon di lei Il lavôr di Sequoyah al durà 12 agn, e il so prodot al si slargjà cuntune sveltece impressionant: intor al 1824, la maiorance dai Cherokees ai vevin imparât a lei e scrivi tal lôr lengaç.[1]
Descrizion[cambie | modifiche il codiç]
Ogni caratar al rapresente une silabe, come in tai kana gjaponês o inte scriture lineâr B. I prins cinc caratars a rapresentin lis vocâls isoladis; a vegnin daûr i caratars pa lis silabis combinadis di consonants e vocâls. L’ordin di leture al è de çampe a drete, e dal alt viers il bas.
Note: ‘v’ al rapresente une vocâl nasâl.
Mentri che in altris lenghis, tantche il furlan la presince di desinis di miârs di silabis e impaçarès un grum une scriture silabiche, il fat che la lenghe cherokee e proviôt un numar plui scjars di silabis al rint pussibil cheste maniere di scrivile, ancje se cun cualchi fastidi che o viodarìn plui sot. L’ordin dai simbui e ancje il lôr aspiet a son stâts mudâts in tes primis disinis di agns, soredut pe influence dai missionaris, che a cirivin di assimilâ i natîfs. A’nd’è cualchi particolaritât inte maniere che cheste scriture a spiegle la lenghe cherokee. Par esempli, lis silabis che a comencin cun /g/ a son scritis compagnis di chês che a comencin cun /k/, siben che chês che a tachin cun /d/ a son scritis in mût diferent di che a tachin cun /t/. Cundiplui, la scriture origjinarie no diferenzie lis vocâls lungjis di chês curtis, e par chest i scrits specialistics di vuê ai àn zontât une liniute pes vocâls lungjis. E ancje a mancje la distinzion des silabis che a finissin cun “h” o cul stop glotâl. Cussì, il caratar, Ꮡ al è doprât par scrivi su in su:dali, che al sarès il numar 'sîs' (ᏑᏓᎵ), ma il stes caratar Ꮡ al pues jessi let suh, par esempli te peraule suhdi, 'fishhook' (ᏑᏗ). Pes silabis che a finissin cuntune consonant divierse da s, h, a si dopre une silabe cuntune vocâl mude. Par esempli, ᏧᎾᏍᏗ (tsu-na-s-di) si lei ju:nsdi, venastâi 'piçul'. Ns in chest câs al ven scrit ᎾᏍ /nas/. La vocâl /a/ a è trascrite ma no pronunziade.
Storie[cambie | modifiche il codiç]
Il silabari al vè un sucès grandonon e al fo doprât par desinis di agns par stampâ il Cherokee Phoenix, un gjornâl in lenghe cherokee, par letaris, diaris e recipis medichis. Al è ancjemò doprât vuê, massime intes glesiis, ancje se i programs di scuele pe lenghe cherokee a doprin l’alfabet latin. A esist une Wikipedia che e dopre cheste scriture.
Influence pussibil sul silabari liberian Vai[cambie | modifiche il codiç]
Al è pussibil che il silabari cherokee al sedi stât un model pe scriture Vai, començât a doprâ in Liberie intôr 1832/33. Un cherokee emigrât in Liberie, Austin Curtis, e maridât intune impuartante famee Vai al divignì un impuartant capo dal popul Vai. E vadì che nol è un câs se la "scrite suntune cjase" che e puartà l’atenzion dal mont su l’esistence de scriture Vai a ere propit su la cjase di Curtis.
Rapresentazion pai ordenadôrs[cambie | modifiche il codiç]
La scriture cherokee a è rapresentade in Unicode, intes posizions da U+13A0 a U+13F4.
Par cjatâ i caratars (par inglês fonts) cherokee:
Bibliografie[cambie | modifiche il codiç]
- Bender, Margaret. 2002. Signs of Cherokee Culture: Sequoyah's Syllabary in Eastern Cherokee Life. Chapel Hill: University of North Carolina Press.
- Bender, Margaret. 2008. Indexicality, voice, and context in the distribution of Cherokee scripts. International Journal of the Sociology of Language 192:91-104.
- Cherokee Language and Culture (Firm). ([200-]). Cherokee syllabary. Tulsa, OK: Cherokee Language and Culture.
- Cowan, A. (1981). Cherokee syllabary primer. Park Hill, OK: Cross-Cultural Education Center.
- Daniels, Peter T; Bright William. 1996. The World's Writing Systems. New York: Oxford University Press. pp.587-592.
- Foley, Lawrence. Phonological Variation in Western Cherokee. New York: Garland Publishing, Inc. 1980.
- Scancarelli, Janine. 2005. "Cherokee." Native Languages of the Southeastern United States. Edited by Heather K Hardy and Janine Scancarelli, 351-384.Bloomington: Nebraska Press.
- Tuchscherer, Konrad 2002 (with P.E.H. Hair). "Cherokee and West Africa: Examining the Origins of the Vai Script," History in Africa, 29, pp. 427-486.
- Walker, Willard and James Sarbaugh. 1993. The Early History of the Cherokee Syllabary. Ethnohistory 40.1: 70-94.
Leams esternis[cambie | modifiche il codiç]
- ↑ Erôr te funzion Cite: Marcatore
non valido; non è stato indicato alcun testo per il marcatore
WS


text:
Austrie
La Austrie e je un stât de Europe centrâl che e fâs part de Union Europeane dal 1995. La superficie de Austrie e je di cirche 83.858 km², cun 8 milions di abitants. La capitâl e je Viene. E confine a ovest cun Svuizare e Liechtenstein, a sud cun Italie e Slovenie, a est cun Ongjarie e Slovachie e par finî a nord cun Gjermanie e Republiche Ceche.
Tabele dai contignûts
Storie[cambie | modifiche il codiç]
Ai timps dal Imperi Roman l'Austrie e jere part de provincie de Rezie. Daspò de fin dal Impero e fo invadude pi voltis di popolazion che vignivin di est; dal X al XIII Secul e fo sot dal domini de famee dai Babenberg, che a forin parâts vie dai Asburgo, che a àn governât chest paîs, deventât al centri di un grant imperi, fin al 1918. Dal 1867 l'Imperi al fo unît intune dople monarchie, formant l'Imperi di Austrie-Ongjarie.
Daspò de disfate inte Prime Vuere Mondiâl e fo ocupade militarmentri dai talians e da lis trupis da l'Intese a la fin dal 1918, si proclamà daurman Deutschösterreich "Austrie todescje" aspirant di unîsi a la Gjermanie sot il model dal principi di nazionalitât. Cul tratât di Saint-Germain tal novembar dal 1919 i fo proibide la denominazion di "Austrie todescje" e l'union al Reich todesc. L'esercit al fo ridot a 30.000 oms e e pierdè il Tirôl meridionâl (Trentin e Sud Tirôl), la Val Cjanâl (tocs de Carintie e dal Cragn), la contee di Gurize e Gardiscje (o Friûl orientâl, l'Istrie, Triest e il distret di Postumie (toc dal Cragn) a pro da l'Italie; Un toc dal Staiar, il Cragn e un toc de Carintie cu la Dalmazie e fo dade a la Jugoslavie. La Republiche democratiche austriache, e durà fin tal 1933, po e fo instaurade la ditature nazionaliste di Dolfuss, che al fo copât dai nazional-socialiscj. Tal 1938 la Gjermanie di Hitler si anetè l'Austrie arbitrariementri.
Daspò de Seconde Vuere Mondiâl l'Austrie e Viene a forin ocupadis e dividudis in 4 setôrs: francês, britanic, merecan e sovietic sicu la Gjermanie e Berlin. L'Austrie e tornà a vê l'indipendence dome tal 1955, a condizion che e restàs un paîs neutrâl. Cul crac dal Comunisim, il paîs jentrà in pôcs agns inte Union Europeane (1995) e inte zone dal Euro (1999).
Gjeografie[cambie | modifiche il codiç]
Il paîs al è scuasit dal dut montagnôs o colinâr; lis unichis planuris a son logadis a Nord-Est, intes zonis di Linz, Viene e al confin con Slovachie e Ongjarie.
Monts[cambie | modifiche il codiç]
Il mont plui alt de Austrie al è il Großglockner (3798 m), logât inte cjadene des Taurs.
Flums[cambie | modifiche il codiç]
Elenc dai principâi flums de Austrie:
- Danau: al traviers lis regjons de Alte e Basse Austrie da Ovest a Est, bagnant lis citâts di Linz e Viene
- Inn: flum dal Tirol, al bagne Innsbruck
- Drau: flum ch'al nas in Italie, al pase in Tirol e Carintie, al seguite il sô cors in Slovenie par butâsi daspò intal Mâr Neri
- Gail: flum ch'al scor in Carintie, afluent de Drau
Clime[cambie | modifiche il codiç]
Inte zone montagnose la clime e je crude in Unviêr, con tantis precipitazions e temperaduris dificilmentri parsore dai 0°; lis Istâts a son dolcis (20-25°). Inte planure (Linz, Viene) si regjistrin mancul precipitazions, e carateristichis di une clime plui continentâl.
Lenghe[cambie | modifiche il codiç]
Il todesc al è le lenghe ufiziâl, fevelade da scuasit ducj i abitants. Ancje la lenghe dai segns e je ufizialmentri ricognossude.
A esistin minorancis slovenis in Carintie e in Stirie e ongjaresis e cravuatis (dal Burgenland) intal Burgenland. Lis lenghis di chestis minorancis a son ricognossudis tant che lenghis ufiziâls a nivel dai rispetîfs stâts federâts austriacs dulà che a son feveladis.
Stâts federâts[cambie | modifiche il codiç]
L'Austrie e je une republiche federâl, dulà che lis nûf regjons (Bundesländer) a 'nd àn une vore di autonomie.
Politiche[cambie | modifiche il codiç]
Il president federâl al è elet ogni 6 agns e al à di sielzi il cancelîr federâl, in gjenar rapresentant dal partît che al à cjapât plui vôts intes elezions.
Turisim[cambie | modifiche il codiç]
La Austrie e je frecuentade dai turiscj soredut par sport (schi e altris sports invernâi); lis citâts plui visitadis a son Viene (capitâl de Republiche in dì di vuê e capitâl dal ex-imperi) e Solsburc (citât di nassince di Mozart).
Viôt ancje[cambie | modifiche il codiç]
Leams esternis[cambie | modifiche il codiç]


text:
Pueste eletroniche
La pueste eletroniche (par inglês e-mail o email) si riferìs al sisteme che al permet di componi, mandâ e ricevi messaçs doprant sistemis di comunicazion eletroniche. Al dì di vuê scuasit ducj i sistemis di pueste eletroniche e doprin come canâl di trasmission la rêt Internet, di cui la pueste eletroniche e je un dai servizis plui popolârs; in confront cul servizi puestâl tradizionâl e à soredut i vantaçs di jessi un grum economiche e svelte, parcè che e pues rivâ ae destinazion in pôcs seconts.
Storie[cambie | modifiche il codiç]
La pueste eletroniche e nas prime di Internet. Il so ûs al scomence tal 1965, par permeti la comunicazions tra ordenadôrs (mainframes). In seguit e fo implementade la pussibilitât di mandâ messaçs a ordenadôrs intune rêt, e daspò, a chei colegâts ae rêt ARPANET, che al è il von de rêt Internet. Tal 1972 al fo doprât pe prime volte il simbul "@" (cai, gubanute), par separâ il non dal utent di chel de sô machine.
Cjale ancje[cambie | modifiche il codiç]
Leams esternis[cambie | modifiche il codiç]
- (inglês) Il prin messaç di pueste eletroniche


text:
Metabolisim
Il metabolisim al è il complès des reazions chimichis e fisichis che a sucedin intun organisim o intune sô bande. Chestis trasformazions de materie a son reversibilis e a son leadis a variazions de cundizion energjetiche. Si divît in doi insiemis di procès:
- anabolisim, che al prodûs moleculis complessis tacant di moleculis plui semplicis, utilis pe celule;
- catabolisim, che al compuarte la degradazion di moleculis complessis in moleculis plui semplicis e che al prodûs energjie.
I procès anabolics a son endoergonics e a duncje domandin energjie. Invezit chei catabolics a son esoergonics: la energjie liberade di lôr e ven conservade inte celule (e trasferide in câs aes reazions anabolichis) midiant moleculis carrier cun alte energjie, che tra chês chê plui comune e je dal sigtû l'ATP. Procès metabolics che a contegnin une componente anaboliche e une cataboliche a son dits cualchi volte anfibolics.


text:
Ardito Desio
Ardito Desio (Palme, ai 18 di Avrîl 1897 - Rome, ai 12 di Dicembar 2001) al fo un innomenât gjeolic, gjeograf e alpinist.
Al combatè cu la divise dai alpins te prime vuere mondiâl e tal 1917 al fo cjapât dai austriacs che a lu menarin presonîr in Boemie. Tornât in Italie tal 1918 al cjape la lauree in siencis a Florence tal 1920. Tal 1929 al partecipà ae spedizion condote di Aimone di Savoia sul Karakorum. Tal 1954 al fo il cjâf de spedizion taliane che rive pe prime volte insom al K2, che cui siei 8.611 metris e je la seconde montagne plui alte dal mont. Al murì ai 12 di Dicembar a Rome, e al fo soterât tal so paîs, come che al voleve lui.


text:
Alcul
Par une tratazion dal pont di viste chimic viôt alcul (chimiche).
Lis bevandis alcolichis a son chês che a à dal alcul etilic (o ben etanûl). In diviersis culturis il consum di bevandis alcolichis al è normâl, cualchidune altre lu improibìs.
Bevi masse al fâs mâl e al pues provocâ problemis sedi subit (pierdite di control), sedi ae salût. A puedin ancje nassi dai fenomens di dipendence dal alcul, chel che si clame alcolisim, che al pues deventâ un veri e propit probleme sociâl.
Liste di bevandis alcolichis


text:
Aeropuart internazionâl di Tân Sơn Nhất
L'aeropuart internazionâl di Tân Sơn Nhất (Sân bay quốc tế Tân Sơn Nhất) al è un aeropuart internazionâltâl di al lee la citât di Ho Chi Minh città, Dong Nam Bo, Vietnam con lis principâls citât dal mont, cun colegaments direts cun cetantis citâts vie pe Italie e in Europe, in Asie, dulà che a rivin che a partissin un bon numar di svoi internazionâi, soredut chei a bas presit (low cost); il scjali di Dong Nam Bo al è utilizât pai svoi charter. Al si cjate un aeropuart ancje al Can Tho, doprât dome pal turisim e come elipuart.


text:
Distret di Bruck an der Mur
Il distret di Bruck an der Mur al è un dai distrets dal stât federât austriac (tod. Bundesland) de Stirie/dal Staiar.
Al è ulteriormentri divisibil in 21 comuns (tod. Gemeinden) - di chescj, 3 a son "citâts" (tod. Städte); 5 a son "comuns cun derit di marcjât" (tod. Marktgemeinden).
Citâts[cambie | modifiche il codiç]
- Bruck an der Mur (13.439)
- Kapfenberg
- Mariazell
Comuns cun derit di marcjât[cambie | modifiche il codiç]
Comuns[cambie | modifiche il codiç]
- Aflenz Kurort (1039)
- Aflenz Land
- Etmißl
- Frauenberg
- Gußwerk
- Halltal
- Parschlug
- Pernegg an der Mur
- Sankt Ilgen
- Sankt Katharein an der Laming
- Sankt Lorenzen im Mürztal
- Sankt Sebastian
- Tragöß


text:
Discussion:Biografiis
No no no vecjo, cjale che nome la metât dai patriots signats a forin iredentiscj (che al va scrit dut câs cuntune r e vonde). Patriots al è plui che coret. No stin a gambiâ i vocabui mentindi di scorets nome parceche no nus plâa o nus sa di retoric il tiermin "Patrie". Thanx. Judri
Tabele dai contignûts
Sens di cheste pagjine[cambie | modifiche il codiç]
Par me che cavie e dome je une pagjine di servizi, comode par intant par podè zontâ dai nons ma che plui indenant e larâ gjavade parcè che la so funzion e varès di jessi fate des categoriis. No sai se la pensais come me. --Tocaibon 16 di Otu 2006 a lis 20:06 (UTC)
Max Fabiani[cambie | modifiche il codiç]
O ai viodût che cualchidun lu à gjavât. Volevi savê se o saveis se al jere furlan. --Tocaibon 16 di Otu 2006 a lis 20:06 (UTC)
Massimiliano Fabiani al ê furlan, che di zovin, jessint nassût a S.t Denêl dal Cjars al fevelave sloven e todesc... ma al cognosseve furlan e talian come marilenghis. Al à vivût masse timp a Gurize! Si sintive gurizan, duncje furlan. Gjavìno ancje il Pasulin dato che so pari al jere romagnûl? Jud. PS lu torni subit a meti.
- Come che o vevi za dite cuant che si gjave alc al è miôr meti simpri dôs riis di spiegazion, juste par capî. --Tocaibon 18 di Otu 2006 a lis 19:33 (UTC)
Gjavât adjietîf martar[cambie | modifiche il codiç]
L'adietîf martar nol va ben parcè che nol manten il PVN. O fâs un coment personâl disint che al è ancje inutil parcè che se un al va a leisi lis biografiis si fâs une buine idee dai personaçs e di ce che a àn fat. --Tocaibon 16 di Otu 2006 a lis 20:21 (UTC)
Tornât a meti Fabiani e gjavât il scoret agjetîf "talians" a "patriots"=[cambie | modifiche il codiç]
l'emprim gambiament lu displeât parsore, il secont al ê scoret. Ce centrial dî 'patriots talians'? Forino furlans ducj chei lì? Sì ah. I scritôrs no jerino citadins talians? I lenghiscj? Dai mo! Su "martar": neutralissim e acetât dal mont politic e storic. Dut câs sì, al ê dibant, al va scrit te biografie. Jud.
- Bah!? A mi patriots talians no mi somee tant brut. Intant no jerin ducj citadins talians secont o intindevi nome clarî che a jerin patriots de Italie e no di altri. (Par disi magari un Antonio Bidernuccio al podarês jessi un patriot venezian ancje se a mi come definizion no mi cunvinç). Dut câs nol impuarte tant parcè che cheste e je une liste di servizi ma che no varà ni e à dentri ducj i nons di personaçs furlans, se si viôt la categorie biografiis si cjate tancj altris di lôr. --Tocaibon 18 di Otu 2006 a lis 19:53 (UTC)
-
- Il probleme al è che a GO no jere distinzion jenfri patriotisim furlan e talian. Anzi, si nomenave plui dispès il Friul che no l'Italie. Judri
Capello al è bisiac...[cambie | modifiche il codiç]
Par me cont, Fabio Capello al va gjavât da liste, parcè che al è di Pieris, e duncje bisiac. Si pues gambialu cun Luigino Delneri, che al è Furlan di Aquilee. --Wikimc 18 di Jug 2008 a lis 13:35 (UTC)
- Sì a sarà di comedâ ancje chest--Klenje 22 di Jug 2008 a lis 16:32 (UTC)
Capello al reste là ch'al è parcè che i bisiacs a son furlans. Alpin furlan
Dulà si metial Mons. Luigi Faidutti?[cambie | modifiche il codiç]
Ai zontât la pagjine su Mons. Luigi Faidutti. Secont me, si pues discuti se al è un patriot pe Austrie o par il Friûl. O ducj e doi, disarês... Mandi a ducj, --Wikimc 18 di Jug 2008 a lis 14:17 (UTC)
- Distinzion che no mi plâs, chê pagjine ca e je fate a vonde mâl, prime o dopo sarà di tornâ a fâ. Po al sarès di sposta dut par esmepli su Biografiis di furlans o alc dal gjenar, chest titul al è masse gjeneric--Klenje 22 di Jug 2008 a lis 16:32 (UTC)
- Mmm, devi dî che soi d'acuart cun te... Fin che al è pussibil, cirìn di lassâ la vichipedie ai furlans, cence tirâ in bal nazionalisims varîs. Pensi che "Biografiis di furlans" al sei vonde politically correct e no scontente nissun. Ah, grazie mil par lis zontis su le pagine dal Faidut, no soi trop pratic ancjemò. Mandi, --Wikimc 27 di Jug 2008 a lis 20:06 (UTC)
- Esat, propit cussì, o vin di cirî il plui pussibil la neutralitât, ancje se oviamentri al 100% al è impussibil. grazie a ti pe traduzion, al inizi al è normâl no jessi pratics ;-) Mandi--Klenje 27 di Jug 2008 a lis 22:01 (UTC)
Inzornament[cambie | modifiche il codiç]
Mandi! O ai zontât alc di gnûf e cirût di meti alc a puest (disordins alfabetics, mancjancis varis, zontate qualchi gnove categorie). Par esempli: gnovis categoris: Architets, Sienziâts, Musiciscj Gnovis vôs: Raimondo D'Aronco, Marcello D'Olivo, Giuseppe Battiston, Claudio Moretti, Davide Toffolo, DLK Posse, Fabian Riz, Silvia Michelotti, Pantan, R.Esistence in Dub, Glauco Venier, Pierluigi Cappello, Pre Checo Placerean, Paolo Flores D'Arcais, Carlo Rubbia, Luigi De Agostini, Daniele Molmenti e atris.


text:
Storie Moderne
Cun le peraule 'Storie Moderne si ûl intindi chel periodo di timp che al scomence cun la fin de Etât di Mieç ( atôr dal 1453 o ancje tal 1492 cun la Scuvierte des Americhis ) par finî atôr de fin dal secull XVIII o i prins agn dal secul XIX.Chest periodo al è caraterizât de formazion dai Stâts nazionâi in Europe.Le storie moderne al è considerât il periodo dai acadiments politics pui impuartants , che an puartât a le societât contemporanee.
Cronologjie[cambie | modifiche il codiç]
- prime metât dal '400 - nassite Umanesim
- 1440 - Laurinç Valla al mostre le falsitât de donazion di Costantin
- 1448 - Johann Gutenberg al invente le stampe a caratars mobils
- 1453 - Costantinopoli , le Istanbul di uê , cole in man ai Turcs Otomans.
- 1454 - Pâs di Lodi. L'Italie cognos un periodo di pâs.
- 1456 - Guntemberg al stampe une copie de Bibie.
- 1462 - Al nâs il prin Mont di Pietât , fondât dai Francescans a Perugje.
- dal 1470 al 1473 difusion de stampe.
- 1483 - Nassite di Martin Luter.
- 1492 - Cristoful Colomp scuviarç le Americhe. Al mûr Laurinç dai Medici a Florence. Fin dal periodo di pâs scomençat cun le pâs di Lodi. I arabos vegnin parâs vie da Grenade e da l'Europe.
- 1494 - Carli III , re di France , al concuiste Milan, Il frari Jaroni Savonarole
alçe su i florentins cuintri la siorie dai Medici e al cjae le citât di Florence.
- 1497 - Jaroni Savonarole , daspo vê criticât il Stât de Glesie , ven copât dai florentins , che vevin pore di piardi il cumierç vantagjôs cun il Pape.
- 1499 - Luduì il Môr scjampe da Milan , lassant il Ducât in man ai francês.
- 1500 - Nassite di Carli d'Asburgo ( clamât pui tart Carli V. Ferdinant II di Aragone e Luîs II concuistin il Ream di Napul.
- 1499/1503 - Cesar Borgia al crê une dominazio personâl in Romagne.
- 1503 - Al mûr pape Alesandri VI . La fortune di Cesar Borgia scomençe a vignî di mancul.
Devente pape Julius II.
- 1504 - Fin de disconcuardie jenfri i francês e i spagnui par il contrôl de citât di Napul.
Al ven firmât l'armistizi a Lion.
- 1507 - Al mûr Cesar Borgia.
- 1508 - Nassite de Leghe di Cambrai formade dal Stât de Glesie , France e Spagne cuintri Vignesie.
- 1509 - Vignesie piart la vuere cuintri la Leghe di Cambrai.
- 1510 - Julius II promôf le Leghe Sante in contrastâ i francês. Le Leghe Sante je formade da Vignesie , Spagne , Svuizare e Ream Unît.
- 1512 - Restituzion di Milan a Massimiliano Sforza.
- 1513 - Niculau Macchiavelli al scrîf "il Princip".
- 1515 - Albert di Magdeburgo compre il rôl di vescul di Magonza par 10.000 monedis di aur.
Francesc I re di France scomençe le invasion de Lombardie.
- 1516 - Erasmo da Rotterdam publiche il Gnûf Testament in lenghe greche . Carli V al devente Re dal Ream di Napul , ereditât da bande di sô mari Gjovane di Aragone e Castilie.
- 1517 - Martin Luter al tache parsore de puarte de Catedrâl di Wittemberg lis sôs 95 tesis.
- 1519 - Cun le muart di Masimilian I , sô nevôt Carli V ven elezût imperatôr.
- 1521 - Pape Leon X scomuniche Martin Lutero . Par rispueste , Lutero bruse la bole papâl di scomun iche di front dai sôi students. Diete di Worms . Lutero ven bandît de leç.
Il princip Fidri III di Sassonie met in scene un rapiment di Lutero , par puartalu tal sô cjscjiel e falu restâ in Gjermanie . Scomence la vuere jenfri Carli V e Francesc I.
- 1522 - Martin Luter publiche la Bibie in lenghe todescje .
- 1525 - Francesc I al e' presonîr di Carli V.
- 1524/1525 - Rivolte dai contadins todescs , che vevin intenzion di sparniça lis ideis di Lutero , Ma Luter stês , consêe i princips todescs di disterminâ i contadins. Le rivolte ven scjafojade tal sanc.
- 1526 - Francesc I ven liberât sore la rinuncie de lis pratesis parsore Milan.
Nassite de Leghe di Cognac aleance jenfri Vignesie , le France e il Pape cuintri l'imperatôr .
- 1527 - Indrî VIII domamde il divorzi cun Catarine di Aragone par sposâ Ane Bolene.
Invelegnât de sielte dal Pape di jentrâ te Leghe di Cognac , Carli V invât Rome .
- 1529 - I princips todescs riunîs a Spira , decidin di lâ daûr lis ideis di Martin Lutero.
Viene ven asediade de bande dai turcs otomans . Pâs jenfri France e Spagne a Cambrai.
- 1530 - At di sotanance de bande dai Stâts talians a Carli V . Carli V ven incoronât a Bologne da Pape Clement VII.
- 1533 - Indrî VIII oblêe i vescui inglês a anulâ il sô matrimoni e a sposâ Ane Bolene .
- 1534 - Indrî VIII cun l' "At di supremazie" si proclame capo de Glesie inglese . la Glesie Anglicane.
- 1535 - Thomas Moore ven acusât di tradiment de bande di un tribunâl inglês par no jessi atignît ae reforme anglicane.
- 1536 - Daspo jess scjampât da diferents stâts Zuan Calvino si ferme a Gjnevre , dulâ al fonde il Calvinism.
- 1537 - Sant Ignazi di Loyole fonde la Compagnie di Jesus pui conossûs sot dal nom di gjesuîts.
- 1542 - Pape Pauli III riorganize il tribunâl de Incuisizion.
- 1543 - Niculau Copernic elabore la teorie eliocentriche , sarès a dî la teorie che dîs che la Tiere zire atôr dal Soreli , jentrant in contrast cun le Glesie catoliche.
Francesc I strenç une aleance cun i Turcs Otomans par fermâ Carli V .
- 1545 - Inizi dal Concili di Trent
- 1547 - A Francesc I sucêt sô fî Indrî II .
- 1530/1555 - Vuere jenfri i princips todescs luterans e catolics.
- 1553 - Marie Tudor dite ancje la "sanganarie" devente regjine d'Inghiltere.
- 1554 - Marie Tudor spose il princip ereditari spagnûl Filip (che al deventarâ Filip II) .
- 1555 - pâs di Auguste I princips todescs puedin sielzi la proprie religjion , i sotàns scuegnin sielzi la religjon dal lôr princip. Fin de unitât religjose europeane e fin dal sium di Carli V di formâ un Imperi cristian come chel di Carli il Grant.
- 1556 - abdicazion e division dal imperi di Carli V .
- 1557 - L'esercit di Filip II al e' vincitôr cuintri la France a San Cuintin . Cuesim I al cjape Siene .
- 1558 - a Yuste al mûr Carli V .Mûr ancje Marie la sanganarie , Elisabete I devente regjine.
- 1560 - Carli IX devente re di France.
- 1561 - Filip II (sucesôr di Carli V) puarte la capitâ da Valladolid a Madrid .
- 1562 - Il duche di Guise . leader dai catolics francês , al fâs copâ a Vassy centenârs di ugonots. La capitâl de Savoie ven spostade da Chambery a Turìn .
- 1563 - fin dal Cocili di Trent .
- 1571 - Batae di Lepanto . Finîs l'espansion dai Turcs.
- 1572 - Idrî di Borbon e Margherite di Valois si sposin. Copadice di calviniscj francês in te gnôt di San Bartolomiu.
- 1574 - Indrî III , fradi di Carli IX , al devente re di France. Idrî III fâs copâ il duche di Guise (Idrî III al jere calviniste).
- 1578 - Filip II nomêe Alesandri Farnês governatôr dai Paîs Bâs spagnûi .
- 1579 - lîs provincis setentrionâls dai Paîs Bâs spagnui si distachi da chês meridionâls.Le Olande si declare indipendente de Spagne.
- 1580 - Daspo la muart dal re dal Portogal Indrî I, Filip II puarte insomp le anesion dal Portogal.
- 1584 - Mûr il zar Ivan il Teribil e par le Russie scomence un periodo di sdavàs .
- 1587 - Elisabete I fâs tajâ il cjâf a sô cusine Marie Stuart.
- 1588 - Filip II mande la sô flote , le Invencibile Armada cuintri Elisabete I par punizion , par vê tajât il cjâf a sô cusine Marie Stuart. Ma l' Invencible Armada ven batude e scomence la paronance inglese parsore i mârs.
- 1589 - Indrî III ven copât da un frari domenican .
- 1593 - Indri di Borbon si convert al catolicesim e devente re di France cul non di Indrî IV.
- 1597 - Emanazion dal Edit di Nantes de bande di Indrî IV , che sancìs la libertât di religjon ai ugonots , Fin de vueris di religjon in France .
- 1600 - Fondazion de Companie Inglese des Indiis Orientâls.
- 1602 - Fondazion de Companie Olandese des Indiis Orientâls.